open-index/open-wikipedia-markdown huggingface dataset:
কিউবার রাজনীতি

থাম্ব|কার্তেটেরা সেন্ট্রাল (কিউবা) এর রাজনৈতিক পোস্টার
বিংশ শতাব্দীর শুরুতে কিউবা মার্কিন যুক্তরাষ্ট্রের সুরক্ষায় একটি স্বাধীন রাষ্ট্র ছিল। ১৮৯৮ সালের স্পেনীয়-মার্কিনী যুদ্ধের পর যুক্তরাষ্ট্র কিউবা দখল করে এবং কিউবা মার্কিন মদতপুষ্ট একটি সরকার গঠন করে। ১৯০২ সালে দেশটি একটি ঐতিহাসিক পর্বে প্রবেশ করে, যার বৈশিষ্ট্য ছিল দুইটি স্বৈরশাসন এবং ভঙ্গুর গণতন্ত্র। ১৯৫৯ সালের পরে কিউবায় কমিউনিস্ট পার্টর নেতৃত্বে একদলীয় কমিউনিস্ট সরকার প্রতিষ্ঠিত হয়।

১৯৫৯ সালের ১লা জানুয়ারি কিউবান বিপ্লব কিউবাতে প্রজাতন্ত্রের পতন ঘটায়। ১৯৬১ সাল নাগাদ সরকারকে কিউবার কমিউনিস্ট পার্টি ও তার নেতা ফিদেল কাস্ত্রোর অধীনে সরকারকে কেন্দ্রীভূত করে ফেলা হয়। ১৯৭০-এর দশক পর্যন্ত কিউবার বিপ্লবী সরকার অবিধিবদ্ধ আইনি চুক্তি মোতাবেক চালিত হত। এ সময় ১৯৪০-এর সংবিধানকে উপেক্ষা করা হয়। নির্বাহী শাখা আইন জারি করত এবং বাস্তবায়ন করত। বিচার ব্যবস্থার আইন প্রত্যাখ্যান করার ক্ষমতা থাকলেও তা বাস্তবে কখনোই ঘটেনি।

১৯৭৬ সালে কিউবান সরকার একটি নতুন সংবিধান রচনা করেন যাতে কমিউনিস্ট শাসনব্যবস্থা বিধিবদ্ধ করা হয়। এই সংবিধানের অধীনে অনেকগুলি কমিটি, কাউন্সিল ও মন্ত্রণালয়কে সরকারের বিভিন্ন কর্মক্ষেত্রের দায়িত্ব দেওয়া হয়। এই ক্ষেত্রগুলিতে নাগরিকেরা সরকারের সিদ্ধান্তগ্রহণ প্রক্রিয়ায় নিজের মতামত ব্যক্ত করতে পারেন এবং সরকারও দ্রুততার সাথে সরকারি নীতি সংক্রান্ত তথ্য জনগণের কাছে পৌঁছে দিতে পারেন। সবগুলি রাজনৈতিক এককই পিসিসি এবং শেষ পর্যন্ত ফিদে কাস্ত্রোর কাছে জবাবদিহি করতে বাধ্য ছিল।

কিউবান বিপ্লব কেন্দ্রীয় গণতন্ত্রের প্রতিশ্রুতি দেয়। অর্থাৎ সরকার নিয়ন্ত্রিত সংস্থার মাধ্যমে জনগণ শাসনব্যবস্থায় অংশগ্রহণ করতে পারবে। কিউবার কমিউনিস্ট নেতৃত্বের মতে লাতিন আমেরিকার ঐতিহ্যবাহী গণতন্ত্রগুলি খুব সহজেই সামরিক একনায়কতন্ত্রে পরিণত হয় কিংবা দুর্নীতির শিকার হয়, যার ফলে গণতন্ত্র অর্থহীন হয়ে পড়ে। তাত্ত্বিকভাবে কিউবান সরকার এমন একটি কেন্দ্রশাসিত রাজনৈতিক কাঠামো তৈরি করে, যাতে প্রতিটি সরকারি নীতি বিষয়ক সিদ্ধান্তের ব্যাপারে জনগণের মতামত নেওয়া হয়। ফলে সামরিক স্বৈরতন্ত্র ও দুর্নীতি এড়ানো সম্ভব হয়। কিউবান কমিউনিস্টদের মতে এই পদ্ধতি গণতান্ত্রিক। তবে সমস্ত বড় সিদ্ধান্ত কাস্ত্রোই গ্রহণ করেন এবং জনমত গ্রহণ না করেই।

কিউবাতে সরকারি কাঠামোর বাইরে রাজনৈতিক সংগঠন কঠোরভাবে নিষিদ্ধ। পিসিসি ও কাস্ত্রো সংবাদসংস্থাগুলিকে নিয়ন্ত্রণ করেন এবং স্বাধীন রাজনৈতিক সমাবেশ নিরুৎসাহিত করেন। তবে দমন পীড়নের প্রকৃতি নির্ণয় করা কঠিন। কিউবান নাগরিকদের ঐকমত্যে পৌঁছানোর বা বিরোধী নেতা নির্বাচন করার কোন সুযোগ নেই।

বিষয়শ্রেণী:কিউবা
বিষয়শ্রেণী:দেশ অনুযায়ী রাজনীতি
বিষয়শ্রেণী:উত্তর আমেরিকার রাজনীতি
পানামার রাজনীতি

থাম্ব|২০১৯ পানামা রাষ্ট্রপতি নির্বাচনের মানচিত্র
১৮২১ সালে স্পেনের কাছ থেকে স্বাধীনতা লাভের সময় থেকেই **[[পানামা|পানামাতে]]** গণতান্ত্রিক ঐতিহ্য বিদ্যমান। পানামাতে ১৯০৩, ১৯৪৬ এবং ১৯৭২ সালে তিনবার সংবিধান রচনা করা হয়েছে। ১৯৮৩ সালে সংবিধানে বড় ধরনের সংশোধন আনা হয়। ১৮ বছর বা তদুর্ধ্ব বয়সের সব নাগরিকের নির্বাচনে ভোট দেওয়া বাধ্যতামূলক।

পানামার গণতান্ত্রিক ঐতিহ্যের বিপরীতে ১৯৩০-এর দশক থেকেই দেশটির সেনাবাহিনী দেশের রাজনীতিতে সক্রিয় অংশগ্রহণ করে আসছে। সামরিক বাহিনী ১৯৬৮ সাল থেকে ১৯৮৯ সাল পর্যন্ত সরকারের নিয়ন্ত্রণে ছিল। পানামার সরকারীভাবে কোন সেনাবাহিনী নেই। ১৯০৩ সাল থেকে মার্কিন সেনাবাহিনী দেশটির প্রতিরক্ষার দায়িত্বে নিয়োজিত। তবে ইতিহাসের বিভিন্ন সময়ে দেশের অভ্যন্তরে একটি সামরিক পুলিশ বাহিনী সবসময়ই বিদ্যমান ছিল। এটি বিভিন্ন সময়ে জাতীয় পুলিশ (১৯০৩-১৯৫৩), জাতীয় গার্ড (১৯৫৩-১৯৮৩), পানামা প্রতিরক্ষা বাহিনী (১৯৮৩-১৯৮৯), এবং গণবাহিনী (১৯৯০-) নামে পরিচিত।

১৯৪০-এর দশকের শেষ নাগাদ পুলিশ কমান্ডার হোসে আন্তোনিও রেমন রাষ্ট্রপতি বাছাই ও অপসারণের ক্ষমতা নিয়ে নেন। ১৯৫২ সালে তিনি নিজেই দেশের রাষ্ট্রপতি হয়ে যান। ১৯৫৫ সালে তাকে হত্যা করা হলে পুলিশ সরকারে সক্রিয় ভূমিকা থেকে বিরত হয়। কিন্তু ১৯৬৮ সালে দুইজন কর্নেল একটি সামরিক কু-এর মাধ্যমে রাষ্ট্রপতিকে উৎখাত করেন এবং পানামাতে ২২ বছর দীর্ঘ স্বৈরশাসনের সূচনা হয়। এসময় ওমার তোররিহোস এররেরা (১৯৬৯-১৯৮১), এবং মানুয়েল নোরিয়েগা (১৯৮৪-১৯৮৯) ছিলেন প্রধান রাষ্ট্রনায়ক। ১৯৮৯ সালে মার্কিন যুক্তরাষ্ট্র পানামা আক্রমণ করে নোরিয়েগাকে অপসারণ করে, সেনাবাহিনী ভেঙে দেয় এবং দেশটিতে বেসামরিক সরকার পুনঃপ্রতিষ্ঠিত করে।

বিষয়শ্রেণী:পানামা
বিষয়শ্রেণী:দেশ অনুযায়ী রাজনীতি
বিষয়শ্রেণী:উত্তর আমেরিকার রাজনীতি
গুয়েতেমালার সংস্কৃতি

thumb|300px|গুয়াতেমালার একটি সাংস্কৃতিক উৎসব
**গুয়েতেমালার সংস্কৃতি**-তে মায়া ও স্পেনীয় প্রভাব পড়েছে। এই দুই সংস্কৃতির প্রভাব দরিদ্র মায়ান গ্রামবাসী ও ধনী স্পেনীয় শহরবাসীর মধ্যে সুস্পষ্টভাবে বিভাজিত।

## মায়ান প্রভাব
গুয়াতেমালা মায়া সভ্যতার কেন্দ্রস্থল। মায়া সভ্যতা একদা পার্শ্ববর্তী বেলিজ, পশ্চিম হন্ডুরাস, এল সালভাদর, ও দক্ষিণ মেক্সিকো পর্যন্ত বিস্তৃত ছিল। খ্রিস্টপূর্ব ১০০০ অব্দে এ সভ্যতার শুরু হয় বলে মনে করা হয়।

আমেরিকার সভ্যতাগুলির মধ্যে মায়া সভ্যতা ছিল অত্যন্ত অগ্রসর। বাণিজ্য ও কৃষি নেটওয়ার্ক প্রতিষ্ঠা করা ছাড়াও এই সভ্যতার লোকেরা একটি জটিল লিখন পদ্ধতি (মায়ান চিত্রলিপি) এবং অবিশ্বাস্যরকম নিখুঁত পঞ্জিকা উদ্ভাবন করেছিল। বিভিন্ন প্রত্নস্থলের ধ্বংসাবশেষ, যেমন - মানমন্দির, খাবারের গোলা, বিরাট মাঠ, ইত্যাদি দেখে প্রত্নবিদেরা মনে করেন মায়ারা ছিল একটি অর্থনৈতিকভাবে সমৃদ্ধ ও সংস্কৃতিবান জাতি।

কলম্বাস-পূর্ব মায়ান সমাজ একগুচ্ছ রাজবংশ শাসন করতেন। মায়াদের প্রাচীন ধর্মে বেশ কিছু দেবতা আছে, এবং এদের মধ্যে ইউম কাক্স বা ভুট্টা দেবতা সবচেয়ে গুরুত্বপূর্ণ, কেননা তিনি উদ্ভিদ ও প্রাণী উভয়ের উর্বরতা নিয়ন্ত্রণ করেন।

মায়ারা কিচিলা নামের একটি মদও উদ্ভাবন করেছিল। বর্তমান গুয়াতেমালান জনগণের প্রায় এক-তৃতীয়াংশ এটি এখনও নিয়মিত পান করে।

## স্পেনীয় প্রভাব
স্পেনীয় কোঙ্কিস্তাদোরদের আবির্ভাবের পর মিশ্র জাতি লাদিনোদের হাতে গুয়াতেমালার ক্ষমতা হস্তান্তরিত হয়। কিন্তু আমেরিকার অন্যান্য দেশের মত স্থানীয়দের সম্পূর্ণ উৎখাত না করে এরা খানিকটা অসহজভাবেই পাশাপাশি বসবাস করা শুরু করে। যদিও স্পেনীয় ভাষা সরকারী ভাষায় পরিণত হয় এবং স্কুলগুলিতে তা শেখা বাধ্যতামূলক, বিভিন্ন মায়ান ভাষা কখনোই হারিয়ে যায় নি, বরং আজও গুয়াতেমালার বিভিন্ন অঞ্চলে এগুলিতে মানুষ কথা বলে থাকে।

## বস্ত্র
মায়া জাতির লোকেরা উজ্জ্বল রঙের ইয়্যাম-ভিত্তিক কাপড় পরে থাকেন, যার মধ্যে আছে ঢিলা বা cape, শার্ট, ব্লাউজ ও অন্যান্য পোশাক। প্রতিটি মায়া গ্রাম নিজস্ব বিন্যাসে কাপড় বুনে থাকে, ফলে পরনের কাপড় দেখেই ব্যক্তিটি কোন এলাকার তা বলে দেয়া যায়।

## ধর্ম
১৯৬০-এর আগে রোমান ক্যাথলিক ধর্ম ও আদিবাসী মায়া ধর্ম মিলিয়ে একটি সংকর ধর্ম দেশের সর্বত্র প্রচলিত ছিল। ১৯৬০-এর পরে শহর অঞ্চলে প্রোটেস্টান্ট ধর্ম মূল ধর্মে পরিণত হয়।

## মেরুকরণ ও গৃহযুদ্ধ
১৯৬০ সালে ধনী লাদিনো ও দরিদ্র গ্রামীণ মায়ানদের মধ্যে এক দীর্ঘ গৃহযুদ্ধ শুরু হয়। লাদিনোরা সামরিক সেনা ও সরকারের নিয়ন্ত্রণে ছিল বলে মায়ানদের ক্ষয়ক্ষতি হয় বেশি। গৃহযুদ্ধের কারণে মধ্যবিত্ত ও মধ্যপন্থীরা হয় দল বেছে নিতে কিংবা দেশ ছাড়তে বাধ্য হয়।

প্রায় ৩৬ বছর যুদ্ধ ও ১ লাখেরও বেশি লোক মারা যাবার পর ১৯৯৬ সালে একটি শান্তিচুক্তি স্বাক্ষরিত হয় এবং দেশটির অবস্থার ধীরে ধীরে উন্নতি হতে শুরু করে। তবে এখনও দুই পক্ষের মধ্যে চরম শত্রুতা বিদ্যমান, যদিও উভয়েই নিজেদেরকে গুয়াতেমালান বলেই পরিচয় দেয়।

## আরও দেখুন
* লাতিন আমেরিকান সংস্কৃতি
* মায়া পুরাণ
* মায়া জাতিসমূহ

## আরও দেখুন

বিষয়শ্রেণী:উত্তর আমেরিকার সংস্কৃতি
বিষয়শ্রেণী:গুয়াতেমালার সংস্কৃতি
সেন্ট কিটস ও নেভিসের রাজনীতি

থাম্ব|সেন্ট কিটস ও নেভিসের লেবার পার্টি
Labour Party.png
সেন্ট কিটস ও নেভিস একটি স্বাধীন কমনওয়েলথ রাষ্ট্র। রাণী ২য় এলিজাবেথ এর রাষ্ট্রপ্রধান। একজন গভর্নর জেনারেল রাণীর প্রতিনিধিত্ব করেন। গভর্নর-জেনারেল প্রধানমন্ত্রী ও তার মন্ত্রিসভার পরামর্শ অনুসরণ করেন। প্রধানমন্ত্রী হলেন দেশের এককাক্ষিক আইনসভার সংখ্যাগরিষ্ঠ দলের নেতা। তিনি ও তার মন্ত্রিসভা দেশ চালান। আইনসভাতে আসনসংখ্যা ১৪। এদের মধ্যে ১১ জন জনপ্রতিনিধি নির্বাচনের মাধ্যমে নির্বাচিত হন এবং ৩ জন সিনেটরকে গভর্নর জেনারেল মনোনীত করেন। সবার কার্যমেয়াদ ৫ বছর।

আন্তর্জাতিকভাবে সেন্ট কিটস ও নেভিস ক্যারিবীয় সম্প্রদায় CARICOM এবং পূর্ব ক্যারিবীয় রাষ্ট্রসমূহের সংস্থার OECS সদস্য।

## আরও দেখুন

বিষয়শ্রেণী:উত্তর আমেরিকার রাজনীতি
পুয়ের্তো রিকোর অর্থনীতি

থাম্ব|সানজুয়ান
**[[পুয়ের্তো রিকো|পুয়ের্তো রিকোর]] [[অর্থনীতি]]** ক্যারিবীয় অঞ্চলের সবচেয়ে গতিশীল অর্থনীতির একটি। এটি ডোমিনিকান প্রজাতন্ত্রের পরেই এ অঞ্চলের ২য় বৃহত্তম অর্থনীতি। বর্তমানে কৃষিখাতের চেয়ে শিল্পখাতে অর্থনৈতিক কর্মকাণ্ডের পরিমাণ বেশি। মার্কিন যুক্তরাষ্ট্রের বাজারে শুল্কমুক্ত প্রবেশাধিকার এবং কর ছাড়ের কারণে পুয়ের্তো রিকোতে মার্কিন ব্যবসা প্রতিষ্ঠানগুলি ১৯৫০-এর দশক থেকে বড় আকারে বিনিয়োগ শুরু করে। এখানে মার্কিন ন্যূনতম মজুরির আইন বলবৎ আছে। চিনির উৎপাদনের পরিবর্তে দুগ্ধজাত দ্রব্য ও অন্যান্য গবাদি পশুদ্রব্য উৎপাদন বর্তমানে কৃষিখাতে উপার্জনের প্রধান উপায়। পর্যটন শিল্পও ঐতিহ্যগতভাবে একটি বড় শিল্প। ২০০৭ সালে পুয়ের্তো রিকোতে প্রায় ৬০ লক্ষ পর্যটক বেড়াতে আসেন।

## তথ্যসূত্র

পুয়ের্তো রিকোর অর্থনীতি
বিষয়শ্রেণী:উত্তর আমেরিকার অর্থনীতি
বিষয়শ্রেণী:দেশ অনুযায়ী অর্থনীতি
বিষয়শ্রেণী:পুয়ের্তো রিকো
জ্যামাইকার পরিবহন ব্যবস্থা

থাম্ব|জ্যামাইকার পরিবহন ব্যবস্থা
জ্যামাইকা ক্যারীবীয় দ্বীপপুঞ্জের একটি দেশ।

## রেলপথ
প্রধান নিবন্ধ: জ্যামাইকার রেলওয়ে

অন্যান্য দেশগুলোর মতই জ্যামাইকার রেলওয়ে ব্যবস্থা আগের মত আর প্রসিদ্ধ অবস্থানে নেই, যা পরিবহনের প্রধান ব্যবস্থা সড়কপথ দ্বারা বহুলাংশে প্রতিস্থাপিত হচ্ছে। জ্যামাইকায় প্রাপ্ত ২৭২ কিলোমিটার রেলওয়ের মধ্যে বর্তমানে মাত্র ৫৭ কিলোমিটার ব্যবহৃত হচ্ছে বক্সাইট পরিবহনের জন্য। ২০০৮ সাল থেকে, সড়কপথে বাড়তি যানবাহন ভিড়ের ফলে পুরাতন রেল লাইনগুলো পুনর্গঠন করা হচ্ছে।

* মোট : ৩৭০ কিমি
* স্ট্যান্ডার্ড গেজ: ৩৭০ কিমি ১,৪৩৫ মিমি (৪ ফুট ৮ ১⁄২ ইঞ্চি) গেজ, যারমধ্যে ২০৭ কিমি জ্যামাইকা রেলওয়ে কর্তৃপক্ষের আওতায় সাধারণ পরিবহনের জন্য বরাদ্দকৃত কিন্তু সেগুলো আর ব্যবহৃত হচ্ছে না; অবশিষ্ট ১৬৩ কিমি রেলপথ ব্যক্তি মালিকানাধীন এবং বক্সাইট পরিবহনে ব্যবহৃত হয়।

## সড়কপথ
* মোট: ১৮,৭০০&nbsp;কিমি
* পাকা রাস্তা: ১৩,১০০&nbsp;কিমি
* কাঁচা রাস্তা: ৫,৬০০&nbsp;কিমি (১৯৯৭ আনু.)

## নৌপথ
* বন্দর: Alligator Pond, Discovery Bay, Kingston, Montego Bay, Ocho Rios, Port Antonio, Rocky Point, Port Esquivel (Longswharf)
* বাণিজ্যিক জাহাজ
** মোট: 1 ship (1,000 GRT or over) totaling 1,930 GRT/3,065 DWT
** বিবিধ জাহাজ: petroleum tanker 1 (1999 est.)

## বিমানপথ
* বিমানবন্দর: ৩৬টি (1999 est.)
* পাকা রাস্তা সহ বিমানবন্দর
* মোট: 11
2,438 to 3,047 m: 2
1,524 to 2,437 m: 1
914 to 1,523 m: 3
under 914 m: 5 (1999 est.)

* কাঁচা রাস্তা সহ বিমানবন্দর:
* মোট: 25
914 to 1,523 m: 2
under 914 m: 23 (1999 est.)

## বিবিধ
* পাইপলাইন: petroleum products ১০ কিমি

## তথ্যসূত্র

* Annual Transport Statistics Report: Jamaica in Figures 2003-2004, Ministry of Transport and Works, July 2005

## আরও দেখুন

বিষয়শ্রেণী:জ্যামাইকার পরিবহন ব্যবস্থা
ডোমিনিকার পরিবহন ব্যবস্থা

থাম্ব|ডান|রোসো বন্দরে ফেরি লোকজনকে পারাপার করছে।

ডোমিনিকা হল ক্যারিবীয় সাগরে অবস্থিত উইন্ডওয়ার্ড দ্বীপের একটি দ্বীপরাষ্ট্র। বেশিরভাগ লোকজন মূলত ডগলাস-চার্লস বিমানবন্দর ব্যবহার করে ডোমিনিকায় পৌঁছে থাকে। এছাড়া পরিবহন হিসেবে ডোমিনিকায় সমুদ্র পথ ও স্থল পথ ব্যবহৃত হয়ে থাকে।

## বিমানবন্দর
ডোমিনিকাতে দুইটি আঞ্চলিক বিমানবন্দর আছে, কিন্তু কোন আন্তর্জাতিক বিমানবন্দর নেই (১৯৯৯-এর হিসাব)। প্রধান বিমানবন্দর ডগলাস-চার্লস বিমানবন্দর, যা উত্তর-পূর্ব উপকূলে অবস্থিত ও পোর্টসমাউথ থেকে ৪৫ মিনিটের পথ। দ্বিতীয় বিমানবন্দর হল কেনফিল্ড বিমানবন্দর, যা দক্ষিণ-পশ্চিম উপকূলে অবস্থিত ও রোসো থেকে ১৫ মিনিটের পথ।

## সড়কপথ
ডোমিনিকাতে প্রায় ৭৮০ কিমি দীর্ঘ মহাসড়ক ও সড়ক আছে।

## সমুদ্রবন্দর
ডোমিনিকাতে তিনটি সমুদ্র বন্দর আছে: উত্তরের পোর্ট্‌সমাথ, ও অঁস-দে-মে, এবং দক্ষিণের রোসো।

## রেলপথ
ডোমিনিকাতে কোন রেলপথ নেই। ডোমিনিকার একমাত্র রেলপথটি ছিল ৩৬ গেজ ফরেস্টি রেলপথ, যা ১৯১০ থেকে ১৯১৩/১৪ সাল পর্যন্ত পোর্টসমাউথ বন্দর থেকে রোসোর ৪৫ কিমি উত্তরে উত্তর লিওয়ার্ড উপকূলে যাত্রী পরিবহন করত।

## তথ্যসূত্র

## আরও দেখুন

## বহিঃসংযোগ

* ডোমিনিকা সরকার

বিষয়শ্রেণী:উত্তর আমেরিকার পরিবহন ব্যবস্থা
আন্তর্জাতিক মহাকাশ স্টেশন

**আন্তর্জাতিক মহাকাশ স্টেশন** (, ) হলো পৃথিবীর নিম্ন কক্ষপথে অবস্থিত একটি বাসযোগ্য কৃত্রিম উপগ্রহ। এটি আন্তর্জাতিক মহাকাশ সহযোগিতায় পাঁচটি মহাকাশ গবেষণা সংস্থার একটি সমন্বিত প্রকল্প। এই পাঁচটি সংস্থা হচ্ছে:

* - রুশ মহাকাশ সংস্থা - রসকসমস
* - মার্কিন মহাকাশ প্রশাসন - নাসা
* - জাপানি মহাকাশ অনুসন্ধান সংস্থা
* - ইউরোপীয় মহাকাশ সংস্থা (১১টি দেশ)
**
**
**
**
**
**
**
**
**
**
**
* - কানাডিয়ান স্পেস এজেন্সি

অপরদিকে ব্রাজিল সরাসরি অংশ না নিয়ে নাসার সাথে স্থাপিত অন্য একটি চুক্তির মাধ্যমে আন্তর্জাতিক মহাকাশ স্টেশনের স্থাপনায় কাজ করে যাচ্ছে। ইতালি ইউরোপীয় মহাকাশ সংস্থার সক্রিয় সদস্য হওয়া সত্ত্বেও আন্তর্জাতিক মহাকাশ স্টেশনের কাজে সরাসরি অংশ না নিয়ে, অনুরুপ কিছু চুক্তির মাধ্যমে কাজ করে। তবে ইতালির চুক্তিগুলো ইউরোপীয় মহাকাশ সংস্থার সাথে।

অন্যান্য সাবেক (পূর্ববর্তী) মহাকাশ স্টেশনের মত এটিও খালি চোখে পৃথিবী থেকে দেখা যায়। এটি প্রতিদিন ১৫.৭ বার পৃথিবীকে প্রদক্ষিণ করে। পৃথিবীতে করা সম্ভব না বা কঠিন এমন কিছু বৈজ্ঞানিক গবেষণা এখানে করা হয়ে থাকে।

## গঠন

 

## ইতিহাস
এই অংশটি International Space Station programme § History and conception থেকে সংগ্রহ করা হয়েছে |

১৯৮০  সালের শুরুর দিক সোভিয়েত Salyut এবং Mir space stations  এর প্রতিপক্ষে NASA “ফ্রিডম” নামের একটি  মডিউলার  মহাকাশ স্টেশন উৎক্ষেপন করার  পরিকল্পনা করে| ১৯৮৪ সালে ইউরোপিয়ান স্পেস এজেন্সিকে(ESA) “ফ্রিডম স্পেস স্টেশন”  এ অংশগ্রহণের জন্য আমন্ত্রণ জানানো হয় এবং ইউরোপিয়ান স্পেস এজেন্সি(ESA) ১৯৮৭ সালে কলম্বাস গবেষণাগার(Columbus laboratory) কে সমর্থন জানায়| ১৯৮২ NASA “ফ্রিডম” স্পেস স্টেশনে অংশগ্রহণের জন্য জাপানকে অনুরোধ  করে এবং এই অনুরোধের প্রেক্ষিতে “ফ্রিডম স্পেস স্টেশন” এর অংশ হিসেবে  Japanese Experiment Module (JEM) বা, Kibō  এর ঘোষণা দেয় |

## মডিউলগুলি
থাম্ব|বাম|২০০০ সালে আন্তর্জাতিক মহাকাশ স্টেশনের গঠন। উপর থেকে নিচে দেখা যাচ্ছে, ইউনিটি, জারিয়া, জ্‌ভেজদা মডিউল

## তথ্যসূত্র


বিষয়শ্রেণী:মহাকাশ
বিষয়শ্রেণী:কৃত্রিম উপগ্রহ
বিষয়শ্রেণী:জ্যোতির্বিজ্ঞান
বিষয়শ্রেণী:জাপান–মার্কিন যুক্তরাষ্ট্র সম্পর্ক
বিষয়শ্রেণী:মনুষ্যবাহী মহাকাশযান
বিষয়শ্রেণী:মহাকাশ স্টেশন
বিষয়শ্রেণী:নাসার মহাকাশ স্টেশন
বিষয়শ্রেণী:রাশিয়ার মহাকাশ কর্মসূচি
বিষয়শ্রেণী:ইউরোপীয় মহাকাশ সংস্থার কর্মসূচি
বিষয়শ্রেণী:জাপানের মহাকাশ কর্মসূচি
বিষয়শ্রেণী:কানাডার মহাকাশ কর্মসূচি
বিষয়শ্রেণী:যৌথ উদ্যোগ
মুহম্মদ এনামুল হক

**ড. মুহম্মদ এনামুল হক** (২০ সেপ্টেম্বর ১৯০২ – ১৬ ফেব্রুয়ারি ১৯৮২) ছিলেন একজন বাঙালি শিক্ষাবিদ, ভাষাবিদ ও সাহিত্যিক। তিনি জাহাঙ্গীরনগর বিশ্ববিদ্যালয়ের উপাচার্য ও চট্টগ্রাম কলেজের অধ্যক্ষ হিসেবে দায়িত্ব পালন করেছেন।

## প্রারম্ভিক জীবন
এনামুল হক ১৯০২ সালের ২০ সেপ্টেম্বর তৎকালীন ব্রিটিশ ভারতের চট্টগ্রামের ফটিকছড়ি থানার বখতপুর গ্রামে জন্মগ্রহণ করেন। তার পিতা আমিনউল্লাহ ছিলেন একজন আলেম।

## শিক্ষা জীবন
এনামুল হক বাংলা, ফারসি, আরবি ও উর্দু ভাষা শিক্ষা লাভ করেন বিদ্যালয়ে ভর্তির পূর্বেই। পরবর্তীতে তিনি রাউজান আর.আর.এ.সি. মডেল সরকারি হাই স্কুলে ভর্তি হন। সেখানে অধ্যয়নকালে তিনি প্রখ্যাত কবি ও সাহিত্যিক সৈয়দ ইসমাইল হোসেন সিরাজীর সংস্পর্শে আসেন। ১৯২৩ সালে এ প্রতিষ্ঠান থেকেই তিনি এন্ট্র্যান্স পরীক্ষায় উত্তীর্ণ হন এবং মোহসীন বৃত্তি অর্জন করেন। এরপর তিনি চট্টগ্রাম কলেজ থেকে ১৯২৫ সালে এফ.এ এবং ১৯২৭ সালে আরবিতে সম্মান সহ স্নাতক পাশ করেন।

১৯২৯ সালে কলকাতা বিশ্ববিদ্যালয় থেকে প্রাচ্যদেশীয় ভাষায় প্রথম শ্রেণিতে প্রথম হয়ে স্নাতকোত্তর সম্পন্ন করায় তিনি জগত্তারিণী স্বর্ণপদকে ভূষিত হন। এরপর তিনি বিশ্ববিদ্যালয় থেকে বৃত্তি নিয়ে সুনীতিকুমার চট্টোপাধ্যায়ের অধীনে বাংলায় সুফিবাদের ইতিহাসের উপর প্রায় ছয় বছর গবেষণা করেন এবং ১৯৩৫ সালে ডক্টরেট ডিগ্রি অর্জন করেন।

## কর্মজীবন
* বিভিন্ন সরকারি বিদ্যালয়ের প্রধান শিক্ষক
* সরকারি কলেজে বাংলার অধ্যাপক
* বিভিন্ন সরকারি কলেজে অধ্যক্ষ 
* বাংলা একাডেমির প্রথম পরিচালক
* বাংলা উন্নয়ন বোর্ডের পরিচালক
* বিভিন্ন বিশ্ববিদ্যালয়ের বাংলার অধ্যাপক।
* জাহাঙ্গীরনগর বিশ্ববিদ্যালয়ের উপাচার্য
* বিশ্ববিদ্যালয় মঞ্জুরী কমিশনের সদস্য
* ঢাকা জাদুঘরের সিনিয়র রিসার্চ ফেলো

## পুরস্কার ও সম্মাননা
* সিতারা-ই-ইমতিয়াজ (১৯৬২)
* বাংলা একাডেমী পুরস্কার (১৯৬৪)
* প্রেসিডেন্ট পুরস্কার (১৯৬৬)
* একুশে পদক (১৯৭৯)
* শেরে বাংলা সাহিত্য পুরস্কার (১৯৮০)
* আব্দুল হাই সাহিত্য পুরস্কার (১৯৮১)
* স্বাধীনতা পুরস্কার (১৯৮৩, মরণোত্তর)

## গ্রন্থ
* চট্টগ্রামী বাংলার রহস্য ভেদ
* আরাকান রাজসভায় বাংলা সাহিত্য
* বঙ্গে সূফী প্রভাব
* বাংলা ভাষার সংস্কার
* পূর্ব পাকিস্তানে ইসলাম
* ব্যাকরণ মঞ্জুরি
* মুসলিম বাঙলা সাহিত্য
* মণীষামঞ্জুষা
* বুলগেরিয়া ভ্রমণ

## মৃত্যু
১৬ ই ফেব্রুয়ারি ১৯৮২ সাল।

## আরও দেখুন
* জাহাঙ্গীরনগর বিশ্ববিদ্যালয়ের উপাচার্যবৃন্দের নামের তালিকা
* শিক্ষায় স্বাধীনতা পুরস্কার বিজয়ীদের তালিকা

## তথ্যসূত্র

## বহিঃসংযোগ
*

বিষয়শ্রেণী:বাংলাদেশী ভাষাবিজ্ঞানী
বিষয়শ্রেণী:চট্টগ্রাম জেলার লেখক
বিষয়শ্রেণী:১৯০২-এ জন্ম
বিষয়শ্রেণী:১৯৮২-এ মৃত্যু
বিষয়শ্রেণী:প্রবন্ধ ও গবেষণায় বাংলা একাডেমি সাহিত্য পুরস্কার বিজয়ী
বিষয়শ্রেণী:শিক্ষা ও গবেষণায় একুশে পদক বিজয়ী
বিষয়শ্রেণী:রাজশাহী কলেজের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চট্টগ্রাম জেলার শিক্ষাবিদ
বিষয়শ্রেণী:বাংলাদেশী পুরুষ লেখক
বিষয়শ্রেণী:শিক্ষায় স্বাধীনতা পুরস্কার বিজয়ী
বিষয়শ্রেণী:চট্টগ্রাম কলেজের প্রাক্তন শিক্ষার্থী
বিষয়শ্রেণী:জগন্নাথ কলেজের অধ্যক্ষ
বিষয়শ্রেণী:বাঙালি লেখক
বিষয়শ্রেণী:বাংলা ভাষার লেখক
বিষয়শ্রেণী:সিতারা-ই-ইমতিয়াজ প্রাপক
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:একুশে পদক বিজয়ী
বিষয়শ্রেণী:স্বাধীনতা পুরস্কার বিজয়ী
বিষয়শ্রেণী:জাহাঙ্গীরনগর বিশ্ববিদ্যালয়ের উপাচার্য
বিষয়শ্রেণী:রাউজান আর.আর.এ.সি. মডেল সরকারি হাই স্কুলের প্রাক্তন শিক্ষার্থী
মুহম্মদ নূরুল হুদা

**মুহম্মদ নূরুল হুদা** (৩০ সেপ্টেম্বর, ১৯৪৯) সত্তর দশকের একজন বাংলাদেশী প্রথিতযশা কবি। তিনি জাতিসত্তার কবি হিসেবেও পরিচিত।  একই সঙ্গে তিনি একজন ঔপন্যাসিক ও সাহিত্য-সমালোচক। তিনি ১৯৪৯ খ্রিষ্টাব্দে কক্সবাজার জেলার সদর উপজেলার পোকখালী গ্রামে জন্মগ্রহণ করেন। তার প্রকাশিত গ্রন্থের সংখ্যা অর্ধ শতাধিক। ১৯৮৮ সালে বাংলা কবিতায় উল্লেখযোগ্য অবাদনের জন্য তাকে বাংলা একাডেমী পুরস্কার এবং ২০১৫ সালে একুশে পদক প্রদান করা হয়। এছাড়াও তিনি বহু পুরস্কারে ভূষিত হয়েছেন। ২০২১ সালের ১৩ জুলাই তিনি তিন বছরের জন্য বাংলা একাডেমির মহাপরিচালক নিযুক্ত হন।

## সাহিত্যকর্ম
### বই
* শোণিতে সমুদ্রপাত (১৯৭২)
* জন্মজাতি (১৯৮৪)
* মৈনপাহাড় (১৯৯৫)
* যতদূর বাংলাভাষা ততদূর এই বাংলাদেশ
* ব্যাঙ কুমার 
* চাঁদের বুড়ো চাঁদের বাড়ি 
* ছোটদের বেগম রোকেয়া
* ছোটদের মাইকেল মধুসূদন দত্ত
* ছোটদের রবীন্দ্র জীবনী
* ছোটদের রূপসী বাংলার কবি জীবনানন্দ দাশ 
* দেখা হলে একা হয়ে যাই
* রাজার পোশাক 
* রবীন্দ্র প্রকৃতি ও অন্যান্য
* সাত্ ও অন্যান্য 
* সাত ভাই চম্পা 
* তুমি যদি জালদাস আমি জালদাসি
* শুক্লা শকুন্তালা
* আমি একটি খাস প্রজাপাত্র চাই
* শোভাযাত্রার দ্রাবিড়ার প্রতি
* মাটির নিচে কাট কয়লা হাজার বছর কাতর
* আমরা তামাটে জাতি
* বার বছরের গল্প
* তেলাপোকা
* স্বাধীন জাতির স্বাধীন পিতা
* হুদা-কথা
* আমিও রোহিঙ্গা শিশু
* হাজার নদীর দেশ
* কবিতার ভবিষ্যৎ ও অন্যান্য প্রসঙ্গ 
* কবিতার কৌশল
* দুটি লাল পাখি ও সব্যসাচী

## পুরস্কার ও সম্মাননা
* যশোর সাহিত্য পরিষদ পুরস্কার (১৯৮৩) 
* আবুল হাসান কবিতা পুরস্কার (১৯৮৩) 
* আলাওল সাহিত্য পুরস্কার (১৯৮৫) 
* আওয়ামী শিল্প সংবর্ধনা (১৯৮৭) 
* বাংলা একাডেমী পুরস্কার (১৯৮৮) 
* কক্সবাজার পদক (১৯৮৯)
* মহাদিগন্ত সহিত্য পু্রস্কার, কলকাতা (২০০৭)
* একুশে পদক (২০১৫)

## তথ্যসূত্র

## বহিঃসংযোগ

বিষয়শ্রেণী:১৯৪৯-এ জন্ম
বিষয়শ্রেণী:বাঙালি সাহিত্যিক
বিষয়শ্রেণী:বাংলাদেশী কবি
বিষয়শ্রেণী:কক্সবাজার জেলার ব্যক্তি
বিষয়শ্রেণী:সামগ্রিক অবদানে বাংলা একাডেমি সাহিত্য পুরস্কার বিজয়ী
বিষয়শ্রেণী:আধুনিকবাদী কবি
বিষয়শ্রেণী:বাংলাদেশী সাহিত্যিক
বিষয়শ্রেণী:সাহিত্য সমালোচক
বিষয়শ্রেণী:জীবিত ব্যক্তি
বিষয়শ্রেণী:আলাওল সাহিত্য পুরস্কার বিজয়ী
বিষয়শ্রেণী:বাংলা একাডেমির মহাপরিচালক
বিষয়শ্রেণী:বাঙালি লেখক
বিষয়শ্রেণী:বাংলা-ইংরেজি অনুবাদক
বিষয়শ্রেণী:মযহারুল ইসলাম কবিতা পুরস্কার বিজয়ী
বিষয়শ্রেণী:বাংলাদেশী পুরুষ কবি
বিষয়শ্রেণী:বাঙালি পুরুষ কবি
বিষয়শ্রেণী:বাংলা ভাষার কবি
বিষয়শ্রেণী:একুশে পদক বিজয়ী
বিষয়শ্রেণী:বাংলা একাডেমি সাহিত্য পুরস্কার বিজয়ী
মমির অভিশাপ

***মমির অভিশাপ*** (**) বেলজীয় কার্টুনিস্ট হার্জের *[[দুঃসাহসী টিন‌টিন]]* সিরিজের তেরোতম কমিক বই। বেলজিয়ামের ফরাসিভাষি দৈনিক লে সয়ার-এ এটির ধারাবাহিক প্রকাশ শুরু হয় ১৯৪৩ এর ডিসেম্বর থেকে, তখন বেলজিয়াম দ্বিতীয় বিশ্বযুদ্ধের নাজি সৈন্যদের দখলে। ১৯৪৪ সালের সেপ্টেম্বরে যখন মিত্রবাহিনী জার্মানদের হটিয়ে দেয়, কমিকসটির প্রকাশনা বন্ধ হয়ে যায়, কারণ তখন নাজিদের সহযোগিতা করার অভিযোগে হার্জের কাজের ওপর নিষেধাজ্ঞা নেমে আসে। দুবছর পর তিনি মুক্তি পান এবং এ গল্পটি প্রকাশিত হতে থাকে নতুন সাপ্তাহিক *টিনটিন* ক্রোড়পত্রে, সেপ্টেম্বর ১৯৪৬ থেকে এপ্রিল ১৯৪৮ পর্যন্ত। গল্পটির কেন্দ্রে আছে তরুণ সাংবাদিক টিনটিন ও তার বন্ধু ক্যাপ্টেন হ্যাডক এবং তাদের অপহৃত বন্ধু প্রফেসর ক্যালকুলাসের অনুসন্ধান, যার সাথে জড়িয়ে পড়ে এক রহস্যময় অসুখ, পেরুতে কাজ করা এক প্রত্নতাত্ত্বিক অভিযাত্রী দলের সদস্যরা যার শিকার।

*মমির অভিশাপ* ব্যবসাসফল হয় এবং পত্রিকায় প্রকাশের পরের বছর কাস্টরম্যান এটি বই হিসেবে প্রকাশ করে। এই গল্পের বাকি অংশ হার্জ শেষ করেন পরবর্তী কমিকস *[[সূর্যদেবের বন্দি]]*তে। ততদিনে টিনটিন সিরিজটি ফরাসী-বেলজীয় কমিকস ধারার অবিচ্ছেদ্য অংশ হয়ে উঠেছে। সমালোচকেরা এটিকে *দুঃসাহসী টিনটিনের* সেরা অভিযানগুলোর সারিতে স্থান দিয়েছেন এবং সিরিজের সবচেয়ে "ভয়ঙ্কর পর্ব" বলে আখ্যায়িত করেছেন। গল্পটি অবলম্বনে ১৯৬৯ সালে বেলভিজিয়ন স্টুডিওস তৈরি করে চলচ্চিত্র *টিনটিন অ্যান্ড দা টেম্পল অব সান* এবং এলিপস ও নেলভানা করে এনিমেটেড সিরিজ *দি অ্যাডভেঞ্চার্স অব টিনটিন* (১৯৯১)।

## কাহিনীসংক্ষেপ

## তথ্যসূত্র

### গ্রন্থপঞ্জি

* 
* 
* 
* 
* 
* 
* 
* 
* 
* 
* 
* 
* 
* 

## বহিঃসংযোগ
* ''The Seven Crystal Balls'' টিনটিনের অফিশিয়াল ওয়েবসাইট
* ''The Seven Crystal Balls'' at Tintinologist.org

বিষয়শ্রেণী:১৯৪৮-এর বই
বিষয়শ্রেণী:টিনটিনের বই
বিষয়শ্রেণী:টিনটিন
বিষয়শ্রেণী:কমিক বই
বিষয়শ্রেণী:ল্য সোয়াতে মূলত প্রকাশিত কাজ
বিষয়শ্রেণী:সাহিত্য প্রথম সিরিয়াল আকারে প্রকাশিত
বিষয়শ্রেণী:মেথুইন প্রকাশনীর বই
পোরশা উপজেলা

**পোরশা উপজেলা** বাংলাদেশের নওগাঁ জেলার অন্তর্গত একটি উপজেলা।

## অবস্থান ও আয়তন
পোরশা উপজেলার উত্তরে সাপাহার উপজেলা, দক্ষিণে গোমস্তাপুর উপজেলা ও নিয়ামতপুর উপজেলা, পূর্বে পত্নীতলা উপজেলা ও মহাদেবপুর উপজেলা, পশ্চিমে ভারতের পশ্চিমবঙ্গ।

## প্রশাসনিক এলাকা
thumb|পোরশা উপজেলার মৌজা জিওকোড ম্যাপ

এই উপজেলার ইউনিয়ন সমূহ হল - 
* ১নং নিতপুর ইউনিয়ন
* ২নং তেঁতুলিয়া ইউনিয়ন, পোরশা
* ৩নং ছাওড় ইউনিয়ন
* ৪নং গাংগুরিয়া ইউনিয়ন
* ৫নং ঘাটনগর ইউনিয়ন
* ৬নং মশিদপুর ইউনিয়ন

## ইতিহাস
১৭৯৩ সালে পোরশা অবিভক্ত দিনাজপুর জেলার থানা হিসেবে প্রতিষ্ঠিত হয়। পরবর্তীতে মালদা জেলার নবাবগঞ্জ মহকুমার একটি থানায় পরিবর্তিত হলেও দেশ ভাগের পর এটি অবস্থানগত কারণে নওগাঁ মহকুমায় অন্তর্ভুক্ত হয়। 

## শিক্ষা প্রতিষ্ঠান
মাদরাসা

আল জামিয়াতুল আরাবিয়া দারুল ‍হেদায়া পোরশা

### কলেজ
* পোরশা সরকারি কলেজ
* গাংগুরিয়া ডিগ্রি কলেজ
* নিতপুর স্কুল এন্ড কলেজ।

**উচ্চ বিদ্যালয়**

* কাতিপুর কালিনগর উচ্চ বিদ্যালয়
* পোরশা উচ্চ স্কুল
* গাংগুরিয়া উচ্চ বিদ্যালয়
* শিশা উচ্চ বিদ্যালয়
* আমদা উচ্চ বিদ্যালয়
* নিতপুর উচ্চ বিদ্যালয়।
* কালাইবাড়ি উচ্চ বিদ্যালয়

## অর্থনীতি

পোরশা উপজেলার অর্থনীতি মূলত কৃষিপ্রধান। বর্তমানে এখানে প্রচুর পরিমানে বিভিন্ন জাতের আম উৎপাদিত হয়।

উপজেলায় শিশা হাট, গাঙ্গুরিয়া হাট, মর্শিদপুর হাট ক্রয়-বিক্রয়ের পাইকারী এবং খুচরা সাপ্তাহিক হাট।
## স্বাস্থ্য সেবা কেন্দ্র
*উপজেলা স্বাস্থ্য কমপ্লেক্স
*কমিউনিটি ক্লিনিক

#কালাইবাড়ী কমিউনিটি ক্লিনিক
#শ্রীকৃষ্ণপুর কমিউনিটি ক্লিনিক
#মনোহরপুর কমিউনিটি ক্লিনিক
#বড় তেতুলিয়া কমিউনিটি ক্লিনিক
#সহড়ন্দ কমিউনিটি ক্লিনিক,সহড়ন্দ গ্রাম।
#মহাডাঙ্গা কমিউনিটি ক্লিনিক
#ছাওড় কমিউনিটি ক্লিনিক
#গাংগুরিয়া কমিউনিটি ক্লিনিক
#খোর্দ্দ হরিপুর কমিউনিটি ক্লিনিক
#কুড়িপুকুর কমিউনিটি ক্লিনিক
#পাঁচড়াই কমিউনিটি ক্লিনিক
#শরিয়ালা কমিউনিটি ক্লিনিক
#বোরাম কমিউনিটি ক্লিনিক

## দর্শনীয় স্থান
* ঐতিহাসিক নিতপুর কেন্দ্রীয় জামে মসজিদ
* হজরত বালা (রহ:) এর মাজার
* নিতপুর বিজিবি ক্যাম্প সংলগ্ন পূনর্ভবা নদীর তীর
*আল জামিআ আল আরাবিয়া দারুল হেদায়া (পোরশা বড় মাদ্রাসা)
*পোরশা মিনাবাজার বড় মসজিদ সংলগ্ন মুসাফির খানা।
*নিতপুর সেতু
*নিতপুর পালপাড়া(কুমারপাড়া) ঐতিহাসিক মৃৎশিল্প এলাকা।
*পূর্ণভবা নদী
## তথ্যসূত্র

## বহিঃসংযোগ
* 

বিষয়শ্রেণী:নওগাঁ জেলার উপজেলা
বিষয়শ্রেণী:পোরশা উপজেলা
উইলিয়াম লাবভ

**উইলিয়াম লাবভ** ( ; জন্ম: ৪ঠা ডিসেম্বর, ১৯২৭) একজন মার্কিন ভাষাবিদ যিনি ব্যাপকভাবে প্রকরণবাদী সমাজভাষাবিজ্ঞানের শৃঙ্খলার প্রতিষ্ঠাতা হিসাবে বিবেচিত।  তিনি উপভাষাতত্ত্বের ওপর কাজ করেন। তিনি মার্কিন যুক্তরাষ্ট্রের পেনসিলভেনিয়া বিশ্ববিদ্যালয়ের একজন অধ্যাপক ছিলেন। তিনি ২০১৫ সালে অবসর নেন, তবে গবেষণা চালিয়ে যাচ্ছেন। 

## তথ্যসূত্র

বিষয়শ্রেণী:১৯২৭-এ জন্ম
বিষয়শ্রেণী:মার্কিন ভাষাবিজ্ঞানী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:হার্ভার্ড কলেজের প্রাক্তন শিক্ষার্থী
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:পেনসিলভেনিয়া বিশ্ববিদ্যালয়ের শিক্ষক
বিষয়শ্রেণী:আমেরিকান অ্যাসোসিয়েশন ফর দ্য অ্যাডভান্সমেন্ট অফ সায়েন্সের সভ্য
বিষয়শ্রেণী:২০২৪-এ মৃত্যু
উপভাষাতত্ত্ব

**উপভাষাতত্ত্ব** () ভাষাবিজ্ঞানের একটি উপশাখা যেখানে ভাষার ভৌগোলিক বৈচিত্র্য নিয়ে গবেষণা করা হয়।

উইলিয়াম লাবভ এই শাখার একজন প্রখ্যাত গবেষক।

## গ্রন্থপঞ্জি
* 
* 


বিষয়শ্রেণী:ভাষাবিজ্ঞান
বিষয়শ্রেণী:উপভাষা
নৃতাত্ত্বিক ভাষাবিজ্ঞান

**নৃতাত্ত্বিক ভাষাবিজ্ঞান** হল ভাষাবিজ্ঞানের একটি শাখা, যেখানে সংস্কৃতি ও ভাষার মধ্যে সম্পর্ক নিয়ে গবেষণা করা হয়। সমাজস্থ যে মানুষেরা একই ভাষায় ভাব বিনিময় করে, তাদের ভাষার সঙ্গে সংস্কৃতির সম্পর্ক আলোচনা করে নৃতাত্ত্বিক ভাষাবিজ্ঞান। সেই সমাজের ঐতিহ্য, বিশ্বাস, প্রথা, পারিবারিক সংগঠন প্রভৃতির সঙ্গে ভাষার সম্পর্ক কী, তাই নৃতাত্ত্বিক ভাষাবিজ্ঞানের আলোচ্য বিষয়। এতে মূলত এমন ধরনের ভাষা নিয়ে গবেষণা হয় যেসব ভাষার কোন লিখিত দলিল-দস্তাবেজ নেই।

## তথ্যসূত্র

## বহিঃসংযোগ

বিষয়শ্রেণী:ভাষাবিজ্ঞান
বিষয়শ্রেণী:নৃবিজ্ঞান
মেন্‌সা ইন্টারন্যাশনাল

**মেন্‌সা** বিশ্বের সবচেয়ে বুদ্ধিমান মানুষদের নিয়ে গঠিত সর্ববৃহৎ সংস্থা।
এর সদস্য সংখ্যা প্রায় ১০০০০০০। শুধু যুক্তরাষ্ট্রেই এর সদস্য আছেন ৪৩০০০ জন। এই সংস্থাটি প্রতিষ্ঠিত হয় ১৯৪৬ সালে। বিভিন্ন পেশা,বয়স এবং শিক্ষার মানুষ এর সদস্য। সদস্যদের এই বৈচিত্র এই সংস্থাকে বিচক্ষন এবং চটপটে লোকদের এক মিলনস্থলে পরিণত করেছে। শুধু বুদ্ধিবৃত্তিক আলোচনা ছাড়াও এই গ্রুপ টি নানা রকম মজাদার কাজ যেমন মন্টি পাইথন দেখা, ঈশ্বরের অস্তিত্ব নিয়ে মজাদার আলাপ করা থেকে শুরু করে নানা রকম ঘরোয়া খেলাধুলায়ও নিজেদের নিয়োজিত করে থাকে। সদস্য হবার একমাত্র যোগ্যতা হলো বুদ্ধিমত্তা। 
## সদস্য হবার যোগ্যতা
মেনসার সদস্য হতে হলে মেনসা পরিচালিত অথবা কোন স্বীকৃত আইকিউ পরীক্ষায় প্রায় ১৩২ আইকিউ এর অধিকারী হতে হবে। অন্যভাবে বলতে গেলে ৯৮ তম পার্সেন্টাইল মার্ক অর্জন করতে হবে।

## মেনসার নিজস্ব পরীক্ষা পদ্ধতি
## তথ্যসূত্র

## বহিঃসংযোগ
* মেনসার নিজস্ব ওয়েবসাইট

বিষয়শ্রেণী:মেন্‌সা ইন্টারন্যাশনাল
বিষয়শ্রেণী:১৯৪৬-এ ইংল্যান্ডে প্রতিষ্ঠিত
বিষয়শ্রেণী:১৯৪৬-এ প্রতিষ্ঠিত সংগঠন
পাবনা সদর উপজেলা

**পাবনা সদর উপজেলা** বাংলাদেশের পাবনা জেলার অন্তর্গত একটি উপজেলা। এটি পদ্মা ও ইছামতি নদীর তীরে অবস্থিত। ১৮৭২ সালে পাবনা থানা গঠিত হয় এবং ১৯৮৪ সালে একে উপজেলায় রূপান্তর করা হয়।

## অবস্থান ও আয়তন
পাবনা সদর উপজেলার আয়তন ৪৩৯.৩০ বর্গ কিলোমিটার। এর অবস্থান ২৩°৫৩´ থেকে ২৪°০৫´ উত্তর অক্ষাংশ এবং ৮৯°০৯´ থেকে ৮৯°২৫´ পূর্ব দ্রাঘিমাংশ। এই উপজেলার উত্তরে আটঘরিয়া উপজেলা, দক্ষিণে কুষ্টিয়া জেলার কুমারখালী উপজেলা ও রাজবাড়ী জেলার পাংশা উপজেলা, পূর্বে সাঁথিয়া উপজেলা ও সুজানগর উপজেলা, পশ্চিমে ঈশ্বরদী উপজেলা।

## প্রশাসনিক এলাকা
পাবনা সদর উপজেলায় ১টি পৌরসভা, ১৫টি ওয়ার্ড, ৪৬টি মহল্লা, ১০টি ইউনিয়ন, ২৪৩টি মৌজা ও ২৯১টি গ্রাম রয়েছে।
**পৌরসভা:** পাবনা পৌরসভা

**ইউনিয়নসমূহ:**
# মালিগাছা ইউনিয়ন
# ভাঁড়ারা ইউনিয়ন
# আতাইকুলা ইউনিয়ন
# মালঞ্চি ইউনিয়ন
# দাপুনিয়া ইউনিয়ন
# গয়েশপুর ইউনিয়ন
# সাদুল্লাপুর ইউনিয়ন
# চরতারাপুর ইউনিয়ন
# হেমায়েতপুর ইউনিয়ন
# দোগাছী ইউনিয়ন

## ইতিহাস
১৮২৮ সালের ১৬ অক্টোবর তারিখে তৎকালীন রাজশাহী জেলার ৫টি এবং যশোহর জেলার ৩টি থানা নিয়ে পাবনা জেলার সৃষ্টি হয়। ১৮৭২ সালে পাবনা থানা গঠিত হয়। 

**মুক্তিযুদ্ধ:**
১৯৭১ সালের ২৯ মার্চ পাবনা টেলিফোন এক্সচেঞ্জ কম্পাউন্ডে পাকিস্তানি সেনাদের সাথে মুক্তিযোদ্ধাদের লড়াইয়ে ২২ জন পাকিস্তানি সৈন্য নিহত হয়। এই উপজেলায় ১টি গণকবর আবিষ্কৃত হয়েছে এবং 'দুর্জয় পাবনা' নামে একটি স্মৃতিস্তম্ভ ও গোপালপুরে ১টি কেন্দ্রীয় শহীদ মিনার স্থাপিত হয়েছে।

## জনসংখ্যার উপাত্ত
২০১১ সালের আদমশুমারি অনুযায়ী পাবনা সদর উপজেলার মোট জনসংখ্যা ৫,৯০,৯১৪ জন। এর মধ্যে পুরুষ ২,৯৬,৮৭০ জন এবং মহিলা ২,৯৪,০৪৪ জন। ইসলাম ধর্মাবলম্বী ৫,৭৮,৩৬৫ জন, হিন্দু ১২,২৯৪ জন, বৌদ্ধ ২৭ জন, খ্রিস্টান ২২১ জন এবং অন্যান্য ৭ জন।

**ইউনিয়নভিত্তিক জনসংখ্যা ও শিক্ষার হার (২০১১):**

*উৎস: আদমশুমারি রিপোর্ট ২০১১, বাংলাদেশ পরিসংখ্যান ব্যুরো।*

## শিক্ষা
উপজেলার গড় শিক্ষার হার ৫১.৪% (পুরুষ ৫১.৭%, মহিলা ৫১.২%)। 
উল্লেখযোগ্য শিক্ষা প্রতিষ্ঠানসমূহ:
* কলেজ: ১৫টি (যেমন: পাবনা এডওয়ার্ড কলেজ (১৮৯৮), সরকারি শহীদ বুলবুল কলেজ, সরকারি মহিলা কলেজ)
* মাধ্যমিক বিদ্যালয়: ৬০টি (যেমন: পাবনা জিলা স্কুল (১৮৫৩), কৃঞ্চপুর সরকারি বালিকা উচ্চ বিদ্যালয় (১৯০৩), জি সি ইনস্টিটিউশন (১৮৯৪), আর এম একাডেমী (১৮৯৯))
* প্রাথমিক বিদ্যালয়: ২১৪টি
* মাদ্রাসা: ৩৭টি (যেমন: পাবনা ইসলামিয়া মাদ্রাসা)
* মেডিকেল কলেজ: ১টি (পাবনা মেডিকেল কলেজ)
* বিজ্ঞান ও প্রযুক্তি বিশ্ববিদ্যালয়: ১টি (পাবনা বিজ্ঞান ও প্রযুক্তি বিশ্ববিদ্যালয়)
* মানসিক হাসপাতাল: ১টি (১৯৫৭ সালে প্রতিষ্ঠিত)

## অর্থনীতি
পাবনা সদর উপজেলার দোগাছী ও গয়েশপুরের তাঁতের কাপড় ও লুঙ্গি দেশবিখ্যাত। এছাড়া হosiery শিল্প, সুতা ও সবজি রপ্তানিতে এই উপজেলা গুরুত্বপূর্ণ ভূমিকা রাখে। প্রধান কৃষি ফসল হলো ধান, পাট, গম, আখ, সরিষা ও ডাল।

## ঐতিহাসিক নিদর্শন ও ঐতিহ্য
* পাবনা মানসিক হাসপাতাল (১৯৫৭)
* তিন গম্বুজবিশিষ্ট ভাঁড়ারা মসজিদ (১১৭৬ হিজরি)
* জোড় বাংলা মন্দির (রাঘবপুর, অষ্টদশ শতাব্দী)
* তাড়াশ ভবন (জমিদার রায় বাহাদুর বনমালীর কাচারি)
* শিতলাই ভবন (জমিদার যোগেন্দ্রনাথ মৈত্রের বাড়ি)
* দুলাই জমিদার বাড়ি
* জেলা জজ আদালত ভবন (১৮৮৪)

## উল্লেখযোগ্য ব্যক্তি
* ডা. ফজলে রাব্বী - শহীদ বুদ্ধিজীবী
* মোহাম্মদ সাহাবুদ্দিন - বাংলাদেশের ২২তম রাষ্ট্রপতি
* বন্দে আলী মিয়া - কবি

## আরও দেখুন
* পাবনা জেলা
* রাজশাহী বিভাগ

## তথ্যসূত্র

## বহিঃসংযোগ
* 

বিষয়শ্রেণী:পাবনা সদর উপজেলা
বিষয়শ্রেণী:পাবনা জেলার উপজেলা
ফরিদপুর উপজেলা

**ফরিদপুর** বাংলাদেশের পাবনা জেলার অন্তর্গত একটি উপজেলা।

## ইতিহাস
ফরিদপুর উপজেলা শিক্ষা সংস্কৃতিতে অনন্য। এখানে আছে শতবছরের পুরনো রাজা বনমালী রায় বাহাদুর এর রাজবাড়ী। তাই রাজার নাম অনুসারে এখানে বাজারের নাম হয়েছে বনওয়ারী নগর বাজার। এখানে আছে শতবছরের পুরাতন হাইস্কুল বনওয়ারীনগর সরকারি সি. বি. পাইলট উচ্চ বিদ্যালয়। আছে নাম করা কলেজ মোহাম্মদ ইয়াসিন ডিগ্রি (অনার্স) কলেজ। আছে বনওয়ারী নগর সিনিয়র ফাজিল  মাদরাসা। আরো আছে শতবছরের নাম করা শিক্ষা প্রতিষ্ঠান আল্লাহ আবাদ দ্বিমুখী উচ্চবিদ্যালয়। উপজেলাটি বড়াল নদীর তীরে গড়ে উঠেছে।

## অবস্থান ও আয়তন
ভৌগলিকভাবে ২৪.০০৫’-২৪.০১৪ উত্তর অক্ষাংশ এবং ৮৯.০১৭-৮৯.০২৭ পূর্ব দ্রাঘিমাংশের মধ্যে এর অবস্থান। এ উপজেলার উত্তরে ভাঙ্গুড়া উপজেলা ও সিরাজগঞ্জ জেলার উল্লাপাড়া উপজেলা, দক্ষিণে সাঁথিয়া উপজেলা ও আটঘরিয়া উপজেলা পূর্বে সিরাজগঞ্জ জেলার শাহজাদপুর উপজেলা, পশ্চিমে চাটমোহর উপজেলা ও ভাঙ্গুরা উপজেলা।

## প্রশাসনিক এলাকা
thumb|ফরিদপুর উপজেলার মৌজা জিওকোড ম্যাপ

thumb|ফরিদপুর উপজেলার মৌজা জিওকোড ম্যাপ

এই উপজেলার ইউনিয়নগুলো হচ্ছে &ndash;
#বৃলাহিড়ীবাড়ী ইউনিয়ন
#পুংগলী ইউনিয়ন 
#ফরিদপুর ইউনিয়ন
#হাদল ইউনিয়ন
#বনওয়ারীনগর ইউনিয়ন 
#ডেমরা ইউনিয়ন 
#ফরিদপুর পৌরসভা

## জনসংখ্যার উপাত্ত
এ উপজেলার মোট জন সংখ্যা ১,২৩,৯১৯ জন। যার মধ্যে ৬৩,৬১৮ জন রয়েছে পুরুষ এবং নারী সংখ্যা ৬০,৩০১ জন।

## শিক্ষা
এ এলাকার প্রায় ৫০% এর বেশী মানুষই শিক্ষিত (যাদের বয়স ৭ বছরের উপরে)। মেয়েদের শিক্ষার হার ৪৩% এবং ছেলেদের শিক্ষার হার ৫১ %। 

* সরকারি প্রাথমিক বিদ্যালয়ের সংখ্যা &ndash; ৪৮টি। 
* রেজিঃ বেসরকারি প্রাথমিক বিদ্যালয়ের সংখ্যা &ndash; ৩২টি। 
* ১২টি উচ্চবিদ্যালয়ের মধ্যে রয়েছে &ndash; ৩টি বালিকা উচ্চবিদ্যালয়।
* মাদরাসার সংখ্যা &ndash; ৪৯টি। 
* ব্রাক স্কুল &ndash; ৪৯টি। 
* মহাবিদ্যালয় &ndash; ৪টি।

## দর্শনীয় স্থান
*রাজা বনমালী রায় বাহাদুর রাজবাড়ী
*শাহ ফরিদপুরীর মাজার
*চিথুলিয়া ঠাকুরবাড়ি
*দিঘির ভিটা বটমূল
*হাদল বঙ্গবন্ধু সৈকত
*বিলচান্দক সৈকত
*ডেমরা পাথার 
*দেওভোগ পার্ক

## অর্থনীতি
অর্থনীতি প্রধানত কৃষি নির্ভর। প্রায় ৭৫-৮৫% লোক কৃষির উপর প্রত্যক্ষ ও পরোক্ষ ভাবে নির্ভরশীল। প্রধান ফসল ধান, সরিষা, গম, পাট, খেসারি, পিঁয়াজ ইত্যাদি।

## উল্লেখযোগ্য ব্যক্তি
* সাইফুল আজম &ndash; বৈমানিক
* মাসুম আজিজ &ndash; অভিনেতা
* এম. এইচ. সিয়াম &ndash; প্রকৌশলী
* কামরুজ্জামান খান - ব্যাংকার

## তথ্যসূত্র

## বহিঃসংযোগ
* 

বিষয়শ্রেণী:ফরিদপুর উপজেলা
বিষয়শ্রেণী:পাবনা জেলার উপজেলা
জুরাছড়ি উপজেলা

**জুরাছড়ি** বাংলাদেশের রাঙ্গামাটি জেলার অন্তর্গত একটি উপজেলা।

## অবস্থান ও আয়তন
জুরাছড়ি উপজেলার মোট আয়তন ৬০৬.০৫ বর্গ কিলোমিটার।রাঙ্গামাটি জেলার পূর্বাংশে ২২°২৭´ থেকে ২২°৪৪´ উত্তর অক্ষাংশ এবং ৯২°১৯´ থেকে ৯২°৩৩´ পূর্ব দ্রাঘিমাংশ জুড়ে জুরাছড়ি উপজেলার অবস্থান। রাঙ্গামাটি জেলা সদর থেকে এ উপজেলার দূরত্ব প্রায় ৫৭ কিলোমিটার। এ উপজেলার উত্তরে বরকল উপজেলা, দক্ষিণে বিলাইছড়ি উপজেলা এবং পূর্বে ভারতের মিজোরাম, পশ্চিমে রাঙ্গামাটি সদর উপজেলা।

## নামকরণ
পাহাড় পরিবেষ্টিত একটি দুর্গম অঞ্চলের নাম জুরাছড়ি। চাকমা ভাষায় *জুর* অর্থ ঠাণ্ডা, *ছড়ি* অর্থ ছড়া। উপজেলা সদরের দক্ষিণে সলক নদীর উজানে জুরাছড়ি নামক একটি ছড়া রয়েছে। এ ছড়ার পানি খুবই ঠান্ডা। এ জুরাছড়ি ছড়ার নামেই এ উপজেলার নামকরণ হয়েছে *জুরাছড়ি*।

## প্রশাসনিক এলাকা
thumb|জুরাছড়ি উপউপজেলার মৌজা জিওকোড ম্যাপ

১৯৭৬ সালে জুরাছড়ি থানা প্রতিষ্ঠিত হয় এবং ১৯৮০ সালে জুরাছড়ি নামকরণ স্থায়ীভাবে স্বীকৃতি লাভ করে।  ১৯৮৩ সালে প্রশাসনিক বিকেন্দ্রীকরণের ফলে উপজেলায় রূপান্তরিত হয়। এ উপজেলায় ৪টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম জুরাছড়ি উপজেলা প্রশাসনের আওতাধীন।

;ইউনিয়নসমূহ:
* ১নং জুরাছড়ি
* ২নং বনযোগীছড়া
* ৩নং মৈদং
* ৪নং দুমদুম্যা

## জনসংখ্যার উপাত্ত
২০২২ সালের পরিসংখ্যান অনুযায়ী জুরাছড়ি উপজেলার জনসংখ্যা ২৬,৯৩২ জন। এর মধ্যে পুরুষ ১৪,১৯৭ জন এবং মহিলা ১২,৭৩৫ জন। 

### ধর্মবিশ্বাস
মোট জনসংখ্যার ৩.২৬% ইসলাম, ০.৬৩% হিন্দুধর্ম, ৯৫.৬০% বৌদ্ধধর্ম এবং ০.৫২% খ্রিস্টধর্ম অনুসরণ করে।

### জাতিগোষ্ঠী
এ উপজেclas
s৪.৬৫% বাঙালি, ৯১.১৫% চাকমা, ৩.৩৩% এবং ০.৮৭% অন্যান্য জনগোষ্ঠীর বসবাস রয়েছে।

## শিক্ষা
জুরাছড়ি উপজেলার সাক্ষরতার হার ২৭.৩০%। এ উপজেলায় ২টি মাধ্যমিক বিদ্যালয়, ৩টি নিম্ন মাধ্যমিক বিদ্যালয় ও ৬০টি প্রাথমিক বিদ্যালয় রয়েছে।

;শিক্ষা প্রতিষ্ঠান

* শলক কলেজ
* ভুবনজয় সরকারি উচ্চ বিদ্যালয়
* বনযোগীছড়া উচ্চ বিদ্যালয় 
* শুভলং খাগড়াছড়ি উচ্চ বিদ্যালয়

## যোগাযোগ ব্যবস্থা
জুরাছড়ি উপজেলায় যোগাযোগের প্রধান মাধ্যম নৌপথ। তবে পানি কমে গেলে সড়ক পথেও যোগাযোগ করা যায়। সেক্ষেত্রে ব্যক্তিগতভাবে বহুল ব্যবহৃত যানবাহন মোটরসাইকেল। এছাড়াও উপজেলার মূল ভূখন্ডের একমাত্র ১০ কি:মি দীর্ঘ সড়কে নিয়মিতভাবে সিএনজি দ্বারা ১যাত্রী পরিবহন করা হয়ে থাকে।

## নদ-নদী
জুরাছড়ি উপজেলার উত্তর সীমান্ত অল্প কিছু অংশ দিয়ে কর্ণফুলী নদী প্রবাহিত হচ্ছে এবং উত্তর পশ্চিমাংশে রয়েছে কাপ্তাই হ্রদ। এছাড়া এ উপজেলার মধ্য দিয়ে সুবলং খাল এবং খাগড়াছড়ি খাল প্রবাহিত হয়ে কর্ণফুলী নদীতে পতিত হয়েছে।

## হাট-বাজার
জুরাছড়ি উপজেলায় ৫টি হাট-বাজার রয়েছে। এগুলো হল যক্ষ্মা বাজার, বনযোগীছড়া বাজার, শিলছড়ি বাজার, ফকিরাছড়ি বাজার এবং বগাখালী বাজার।

## দর্শনীয় স্থান
* বানাতাইংগাচুগ পাহাড়
* জুরাছড়ি রাজবন বিহারের সুবলং শাখা এর ১২৬ ফুট দীর্ঘ বৌদ্ধমূর্তি  
* পাংখোয়া পাড়া (ভুমি হতে ১৫০০ ফুট উচ্চতায় অবস্থিত) 
* শুভলং ঝরণা
* লুলংছড়ি ঝরণা
## উল্লেখযোগ্য ব্যক্তি
* সুবিমল দেওয়ান

## জনপ্রতিনিধি
;সংসদীয় আসন

;উপজেলা পরিষদ ও প্রশাসন

## আরও দেখুন
* রাঙ্গামাটি জেলা

## তথ্যসূত্র

## বহিঃসংযোগ
* 

বিষয়শ্রেণী:রাঙ্গামাটি জেলার উপজেলা
বিষয়শ্রেণী:জুরাছড়ি উপজেলা
কেপ টাউন

**কেপ টাউন** ( ; ,; ) দক্ষিণ আফ্রিকার আইনসভা রাজধানী। এটি দেশের প্রাচীনতম শহর এবং দক্ষিণ আফ্রিকার সংসদের আসন। এটি জোহানেসবার্গের পরে দেশের দ্বিতীয় বৃহত্তম শহর এবং পশ্চিম কেপের বৃহত্তম শহর। শহরটি সিটি অফ কেপ টাউন মেট্রোপলিটন পৌরসভার অংশ।

## ইতিহাস
বাম|থাম্ব|পর্তুগিজ অভিযাত্রী বার্টোলোমিউ ডায়াস ১৪৮৮ সালে কেপ পয়েন্টে ক্রস রোপণ করছেন
কেপ টাউন শহরের পত্তন হয় পূর্ব আফ্রিকা, ভারত ও এশিয়া মহাদেশগামী ওলন্দাজ জাহাজের জ্বালানী কেন্দ্র হিসাবে। ১৬৫২ সালের ৬ই এপ্রিল জ্যান ভান রিবেকের আগমণের মাধ্যমে সাহারা মরুভূমির দক্ষিণে প্রথম স্থায়ী ইউরোপীয় আবাসস্থল স্থাপিত হয়। জোহানেসবার্গের প্রসারণের পূর্ব পর্যন্ত এটিই দক্ষিণ আফ্রিকার জনবহুলতম শহর ছিল।

## জনউপাত্ত
দক্ষিণ আফ্রিকার ২০০১ সালের আদম শুমারি অনুসারে এই শহরের জনসংখ্যা ২৯ লাখ। এর মোট এলাকার পরিমাণ ২,৪৯৯ বর্গ কিমি (৯৬৫ বর্গ মাইল), যা দক্ষিণ আফ্রিকার অন্য সব শহরের চাইতে বড়। এখানকার জনসংখ্যার ঘনত্ব১,১৫৮/বর্গ কিমি (২,৯৯৯/ বর্গ মাইল)।

## জলবায়ু

## খেলাধুলা
নিউল্যান্ডস ক্রিকেট গ্রাউন্ড শহরের প্রধান স্টেডিয়াম। ভার্নন ফিল্যান্ডার ও তেম্বা বাভুমা শহরে জন্মগ্রহণকারী নামী ক্রিকেটার।

## পর্যটন
কেপ টাউন প্রাকৃতিক সৌন্দর্য ও এখানকার বন্দরের জন্য বিখ্যাত। এখানে কেপ পয়েন্ট, টেবিল পর্বত সহ আরো অনেক দর্শনীয় স্থান রয়েছে। ভৌগোলিক বৈচিত্র্যের দিক থেকে এটিকে বিশ্বের সুন্দরতম শহরগুলির মধ্যে গণ্য করা হয়। এটি দক্ষিণ আফ্রিকার সবচেয়ে জনপ্রিয় পর্যটন কেন্দ্র।

## গ্যালারি

Image:Jameson_Hall_-_University_of_Cape_Town.jpg|জেমসন হল, কেপটাউন বিশ্ববিদ্যালয়
Image:CapeTownCityHall.jpg |কেপটাউনের নগর ভবন


## তথ্যসূত্র


## বহিঃসংযোগ

## আরও দেখুন

বিষয়শ্রেণী:আফ্রিকার রাজধানী
বিষয়শ্রেণী:কেপ টাউন
বিষয়শ্রেণী:দক্ষিণ আফ্রিকার শহর
বিষয়শ্রেণী:দক্ষিণ আফ্রিকার জনবহুল উপকূলীয় স্থান
বিষয়শ্রেণী:আটলান্টিক মহাসাগরের বন্দর শহর ও নগর
বিষয়শ্রেণী:দক্ষিণ আফ্রিকার প্রাদেশিক রাজধানী
শাল্লা উপজেলা

**শাল্লা** বাংলাদেশের সুনামগঞ্জ জেলার অন্তর্গত একটি উপজেলা।

## অবস্থান ও আয়তন
এই উপজেলার উত্তরে দিরাই উপজেলা, দক্ষিণে কিশোরগঞ্জ জেলার ইটনা উপজেলা ও হবিগঞ্জ জেলার আজমিরীগঞ্জ উপজেলা, পূর্বে হবিগঞ্জ জেলার বানিয়াচং উপজেলা ও আজমিরীগঞ্জ উপজেলা, পশ্চিমে নেত্রকোণা জেলার খালিয়াজুড়ি উপজেলা ও কিশোরগঞ্জ জেলার ইটনা উপজেলা।

## প্রশাসনিক এলাকা
thumb|শাল্লা উপউপজেলার মৌজা জিওকোড ম্যাপ

শাল্লা উপজেলায় বর্তমানে ৪টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম শাল্লা থানার আওতাধীন।

;ইউনিয়নসমূহ:
* ১নং আটগাঁও
* ২নং হবিবপুর
* ৩নং বাহাড়া
* ৪নং শাল্লা

## জনসংখ্যার উপাত্ত

## শিক্ষা
শিক্ষা সংক্রান্ত তথ্য

সরকারী প্রাথমিক বিদ্যালয় ৪৮ টি।

বেসরকারীপ্রাথমিক বিদ্যালয় ৫০ টি।

কমিউনিটি প্রাথমিক বিদ্যালয় ০৪ টি।

নিম্ন মাধ্যমিক বিদ্যালয় ০৩ টি।

উচ্চ বিদ্যালয় (সহ পাঠ) ০৭ টি।

উচ্চ বিদ্যালয় (বালিকা) ০১ টি।

দাখিল মাদ্রাসা ০২ টি।

কলেজ (সহ পাঠ) ০২ টি।

শিক্ষার হার ৪৪%।

## অর্থনীতি
শাল্লা উপজেলার অর্থনীতি মূলতঃ কৃষি নির্ভর।প্রতি বছর এ অঞ্চলে প্রচুর পরিমাণ ধান উৎপাদন হয়।হাওড় এলাকা হওয়ায় এখানে সারা বছরই প্রচুর মাছ ধরা পড়ে।এইসব ধান ও মাছ এই অঞ্চল সহ সারাদেশে বিক্রি করা হয়।যা শাল্লার অর্থনীতিতে অনেক গুরুত্বপূর্ণ ভূমিকা পালন করে।

## ইতিহাস
শাল্লা উপজেলার সঠিক বয়স নির্ধারন করা কষ্টসাধ্য ব্যাপার। দেশের হাওর বেষ্টিত এ উপজেলাটি ১৯১৯ সালে কালনী নদীর তীরবর্তী শাল্লা গ্রাম নামক স্থানে নৌ-পুলিশ থানা হিসেবে প্রতিষ্ঠিত হয়।পরে ১৯৪১ খ্রিষ্টাব্দে প্রশাসনিক থানা হিসেবে প্রতিষ্ঠিত হয়। পরবর্তীতে কালের বিবর্তনে ও কালনী নদীর প্রবল স্রোতে ভাঙ্গনের ফলে থানা ভবনের অবকাঠামো বিলুপ্ত হওয়ায় উপজেলার মধ্যবর্তী ঘুঙ্গিয়ারগাঁও নামক স্থানটি (বর্তমান উপজেলা সদর) তৎকালীন জ্ঞানী -গুণীজনেরা নির্বাচন করেন এবং এখানেই থানাটি প্রতিষ্ঠিত করেন। পরে ১৯৮৩ খ্রিষ্টাব্দে এ থানাটি উপজেলা হিসেবে আত্মপ্রকাশ করে। শাল্লার নামকরণ সম্পর্কে সঠিক কোনো তথ্য উপাত্ত পাওয়া না গেলেও কথিত আছে যে শাল্লা অতীতে একটি ছোট বাজারের মত ছিল।সেখানে শাহনূর নামে একজন আউলিয়া বাস করতেন।তার নামানুসারে প্রথমে বাজারটির নাম দেওয়া হয়েছিল শাহাগন্জ বাজার।ঐ আউলিয়া সবসময় আল্লাহ আল্লাহ বলে জিকির করতেন।তার নামের প্রথম অক্ষর "শা" এবং আল্লাহ শব্দের "ল্লা" একত্রে মিলিত হয়ে পরবর্তীতে শাল্লা নামে জায়গাটি সারাদেশে পরিচিতি লাভ করে।

শাল্লা উপজেলার মানুষের বসবাসের ইতিহাস সম্পর্কে কিছু জানা না গেলেও এ অঞ্চলের কিছু প্রাচীন নিদর্শন যেমন- চব্বিশা গ্রামের খালিশা হাটি,বড় হাটি, কাকুড়া হাটি ও গোদীর বাঁক ইত্যাদি থেকে বুঝা যায় এখানে পূর্বে উপজাতী খাসিয়াদের বসবাস ছিল। এর কিছুটা প্রমাণ হিসেবে উপজেলার খল্লি গ্রামের পূর্ব দিকে দুটি মাটির টেক/ঢিবি সহ আরও কিছু সংখ্যক ঢিবিই উপজাতীদের বসবাস সম্পর্কে সত্যতা বহন করে। আর সেই হিসেবে এ অঞ্চলে মানুষের বসবাসের বয়স আনুমানিক এক হাজার বৎসর।
## উল্লেখযোগ্য ব্যক্তিবর্গ
* ওস্তাদ রামকানাই দাশ- সঙ্গীত শিল্পী। 
*সুষমা দাস-সঙ্গীতসাধক
*চৌধুরী আবদুল্লাহ আল মামুন- মহাপরিদর্শক, বাংলাদেশ পুলিশ।

## আরও দেখুন
* সুনামগঞ্জ জেলা;
* সিলেট বিভাগ;
* বাংলাদেশের উপজেলাসমূহ।

## তথ্যসূত্র

## বহিঃসংযোগ
* 

বিষয়শ্রেণী:শাল্লা উপজেলা
বিষয়শ্রেণী:সুনামগঞ্জ জেলার উপজেলা
বেল (দ্ব্যর্থতা নিরসন)

**বেল** দ্বারা বোঝানো যেতে পারেঃ

## প্রকৃতি
* বেল (ফল), একটি পুষ্টিকর আর উপকারী ফল
* কৎ বেল, একটি ফল
* বেল ফুল, এক প্রকারের সুগন্ধী সাদা ফুল

## ব্যক্তিত্ব
* আলেকজান্ডার গ্রাহাম বেল, টেলিফোনের অন্যতম আবিষ্কারক
* ইয়ান বেল, ইংরেজ ক্রিকেটার
* গ্যারেথ বেল, একজন ফুটবলার
* কামিলা বেল, একজন মার্কিন অভিনেত্রী
* জন স্টুয়ার্ট বেল, একজন আইরিশ পদার্থবিজ্ঞানী
* এরিক টেম্পল বেল, একজন মার্কিন গণিতবিদ ও বৈজ্ঞানিক কল্পকাহিনী লেখক

## শব্দ ও সঙ্গীত
* বেল (বাদ্যযন্ত্র), সাধারণত কাপ-আকৃতির একটি সঙ্ঘর্ষ বাদ্যযন্ত্র
* বেল প্রভাব, একটি বাদ্যযন্ত্র কৌশল

## সংকেত
* ঘণ্টা (বিদ্যালয়), (ইংরেজিতে বেল) বিদ্যালয়ে পাঠদানের মেয়াদ শুরু ও শেষের সংকেত
* গির্জার ঘণ্টা, গির্জায় যাওয়ার জন্য ইঙ্গিত
* দরজায় ঘণ্টা, বাসায় অতিথির আগমন জানানোর একটি সতর্ক সংকেত
* জাহাজ ঘণ্টা, জাহাজে সময় চিহ্নিত করার জন্য একটি সংকেত

## ব্যবসায়
### টেলিযোগাযোগ
* বেল কানাডা, একটি কানাডীয় টেলিযোগাযোগ কোম্পানি
* বেল মবিলিটি, কানাডায় ওয়্যারলেস নেটওয়ার্ক  বিক্রির সেবা
* বেল এলিয়ান্ট, পূর্ব কানাডায় যোগাযোগ সেবা প্রদানকারী একটি কোম্পানি
* বেল সিস্টেম, ১৯৮৪ সাল পর্যন্ত মার্কিন যুক্তরাষ্ট্রে টেলিফোন সেবা প্রদানকারী প্রতিষ্ঠান
* বেল টেলিফোন কোম্পানি, আলেকজান্ডার গ্রাহাম বেলের পরিবার দ্বারা ১৮৭৭ সালে প্রতিষ্ঠিত

### অন্যান্য
* বেল ল্যাব্‌স, একটি মার্কিন গবেষণা প্রতিষ্ঠান
* বেল, ক্রিকেটের স্ট্যাম্প-এর উপরে থাকে
* বেল-লা পাদুলা মডেল, কম্পিউটার নিরাপত্তা বিষয়ক একটি তাত্ত্বিক ধারণা
* বেল ২০৬, একটি হালকা হেলিকপ্টার
* বেল টিভি, বেল কানাডার একটি বিভাগ
* বেল মিডিয়া, বেল কানাডা দ্বারা পরিচালিত একটি কানাডীয় গণমাধ্যম কোম্পানি
* বেল রেকর্ডস, একটি রেকর্ড লেবেল
* বেল আইডি, নেদারল্যান্ড ভিত্তিক একটি সফটওয়্যার কোম্পানি

## স্থানসমূহ
### বাংলাদেশ
* বেল আমলা বড় শিবালয় (শিব মন্দির), একটি শিব মন্দির

### অস্ট্রেলিয়া
* বেল, নিউ সাউথ ওয়েলস
* বেল, কুইন্সল্যান্ড

### কানাডা
* বেল দ্বীপ, নিউফাউন্ডল্যান্ড ও ল্যাব্রাডোর
* বেল উপদ্বীপ, নুনাভুত

### দক্ষিণ আফ্রিকা
* বেল, পূর্ব কেপ, একটি শহর

### উগান্ডা
* পোর্ট বেল, ভিক্টোরিয়া হ্রদ

### যুক্তরাজ্য
* বেল এন্ড

### মার্কিন যুক্তরাষ্ট্র
* বেল, ক্যালিফর্নিয়া
* বেল, ফ্লোরিদা
* বেল, ইলিনয়
* বেল, ওকলাহোমা
* বেল, উইসকনসিন
* বেল ক্যানিয়ন, ক্যালিফর্নিয়া
* বেল সিটি, মিসৌরি
* বেল কাউন্টি, কেন্টাকি
* বেল কাউন্টি, টেক্সাস

### মহাশূন্য
*বেল (জ্বালামুখ), চাঁদের দূরের পাশ

## অন্যান্য ব্যবহার
* বেল (উপনাম), বেল উপনাম দিয়ে মানুষের একটি তালিকা
*  জেলিফিশ-এর দেহ

## আরোও দেখুন
* বেল সংখ্যা, গণিতে
* বেল বহুপদী, গণিতে
* বেল অবস্থা, কোয়ান্টাম তথ্য বিজ্ঞানে
বাঘারপাড়া উপজেলা

**বাঘারপাড়া** বাংলাদেশের যশোর জেলার অন্তর্গত একটি উপজেলা।

## অবস্থান ও আয়তন
উত্তরে ঝিনাইদহ জেলার কালীগঞ্জ উপজেলা ও মাগুরা জেলার শালিখা উপজেলা, দক্ষিণে নড়াইল সদর উপজেলা ও যশোর সদর উপজেলা, পূর্বে মাগুরা জেলার শালিখা উপজেলা ও নড়াইল সদর উপজেলা, পশ্চিমে যশোর সদর উপজেলা।

## প্রশাসনিক এলাকা
thumb|বাঘারপাড়া উপজেলার মৌজা জিওকোড ম্যাপ

এই উপজেলার ৯টি ইউনিয়ন হচ্ছে - 
# জহুরপুর ইউনিয়ন
# বন্দবিলা ইউনিয়ন
# রায়পুর ইউনিয়ন
# নারিকেলবাড়িয়া ইউনিয়ন
# ধলগ্রাম ইউনিয়ন
# দোহাকুলা ইউনিয়ন
# দরাজহাট ইউনিয়ন
# বাসুয়াড়ী ইউনিয়ন এবং
# জামদিয়া ইউনিয়ন

## নামকরণ
একটি মতবাদ হলোঃ প্রাচীনকালে এই অঞ্চল জঙ্গলে পরিপূর্ণ ছিলো, অত্যধিক ঘন জঙ্গল থাকায় এই অঞ্চলে বাঘের আনাগোনা ছিলো। বাঘের চলাফেরা ছিলো বলে নাম হয় বাঘের পাড়া, সেটিই বর্তমানে বাঘারপাড়া হিসেবে পরিচিত।

## ইতিহাস

## জনসংখ্যার উপাত্ত

## শিক্ষা
এখানে অসংখ্য স্কুল, কলেজ ও মাদ্রাসা রয়েছে। তারমধ্যে অন্যতম **সেকেন্দারপুর মাধ্যমিক বিদ্যালয়।**  **সিলুমপুর মাধ্যমিক বিদ্যালয়। সিলুমপুর সরকারি প্রাথমিক বিদ্যালয়। আজমপুর ইসলামিয়া আলিম মাদ্রাসা। আজমপুর দারুস সুন্নাহ হাফেজিয়া ও নূরানী মাদ্রাসা। দৌলৎপুর সরকারি প্রথমিক বিদ্যালয়। নারিকেল বাড়িয়া ডিগ্রি কলেজ। নারিকেল বাড়ীয়া হাই স্কুল,  শহীদ সিরাজুদ্দিন হোসেন কলেজ,খাজুরা,** জহুরপুর সরকারী প্রাথমিক বিদ্যালয়। জহুরপুর রামগোপাল বহুমুখী বিদ্যা প্রতিষ্ঠান। খবিউর রহমান কলেজ জহুরপুর।  বাঘারপাড়া পাইলট মডেল উচ্চ বিদ্যালয় ও বাঘারপাড়া ডিগ্রি কলেজ। চাড়াভিটা মাধ্যমিক বিদ্যালয়। বাঘারপাড়া সিদ্দিকীয়া ফাযিল মাদ্রাসা।
রায়পুর স্কুল এন্ড কলেজ। রায়পুর সরকারি প্রাথমিক বিদ্যালয়। কয়ালখালী সরকারি প্রাথমিক বিদ্যালয়,শিয়ালপাড়া। 
কৃষ্ণনগর মাধ্যমিক বিদ্যালয়। বাঘারপাড়া মহিলা কলেজ। জাপান মৈত্রী কৃষি কলেজ জামদিয়া।চন্ডিপুর মাধ্যমিক বিদ্যালয়। খানপুর সরকারি প্রাথমিক বিদ্যালয় এবং খানপুর উচ্চ মাধ্যমিক বিদ্যালয়।

## অর্থনীতি
প্রধান কৃষি হলো ধান পাট সবজি ইক্ষু গম রবি শস্যা ইত্যাদি। জলেশ্বর বিল হলো প্রধান বিল যেখানে বিভিন্ন প্রকার মাছ পাওয়া যায়, বিভিন্ন ধরনের পাখি পাওয়া যায়। টুটারমাথা হলো জ্বলেরসারের প্রবেশদার।

## নদ-নদী
* চিত্রা নদী
* ভৈরব নদী
* কাজলা নদী

## দর্শনীয় স্থান
* কালুডাঙ্গা মন্দির
* কয়ের বটতলা
* আজমপুর-সিলুমপুর বটতলা-বড়পুকুর

## আরও দেখুন
*বাঘারপাড়া পৌরসভা
*যশোর জেলা
*খুলনা বিভাগ

## তথ্যসূত্র

## বহিঃসংযোগ
* 

বিষয়শ্রেণী:যশোর জেলার উপজেলা
বিষয়শ্রেণী:বাঘারপাড়া উপজেলা

বিষয়শ্রেণী:যশোর জেলা
মৌলবাদ

**মৌলবাদ** () হচ্ছে গোঁড়া ধর্মীয় মতবাদসমূহের কঠোর অনুগমনের চাহিদা; যা সাধারণত বোঝায় উদার ধর্মতত্ত্বের বিরুদ্ধে একটি প্রতিক্রিয়া। এই শব্দটি ইংরেজি ফান্ডামেন্টালিজম শব্দের অনুবাদ। মৌলবাদ শব্দটির সাধারণ অন্য অর্থ হল মূলজাত। এখানে মূল শব্দটি দ্বারা ধর্ম বোঝানো হচ্ছে। অর্থাৎ আদি কাল থেকেই ধারনাটি ধর্মের সঙ্গে যুক্ত হয়ে আছে।  মৌলবাদীরা আক্ষরিক অর্থের সব কিছু গ্রহণ করে থাকেন। কিন্তু পৃথিবীর অন্যান্য দেশে অন্যান্য ধর্মাবলম্বীদের মধ্যে মৌলবাদ নতুনভাবে তৈরি হয়েছে। সেসব দেশে মৌলবাদের রাজনৈতিক রূপের উদ্দেশ্য রাষ্ট্রনৈতিক ক্ষমতা দখল।

মৌলবাদ বা Fundamentalism শব্দটি সর্বপ্রথম ১৯২২ সালে আমেরিকায় ব্যবহৃত হয়।

## তথ্যসূত্র

## বহিঃসংযোগ

*The Sword of the Lord: The Roots of Fundamentalism in an American Family, book by Andrew Himes 
*Can Anyone Define Fundamentalist? Article by Terry Mattingly via Scripps Howard News Service
* 
*Richard Dawkins' ''The God Delusion'' and Atheist Fundamentalism by Simon Watson, published in Anthropoetics XV,2 Spring 2010
*Shared Insights: Women's Rights Activists Define Religious Fundamentalisms
*The Appeal-and Peril-of Fundamentalism  by Dr. Bert B. Beach
*''The Fundamentals'' not complete at 2011-07-26.
*''The Fundamentals: A Testimony to the Truth'' Online version of "The Fundamentals", not complete at 2011-07-26.
*International Coalition Against Political Islam
*Revolutionary Association of the Women of Afghanistan (RAWA)
*No to Political Islam
*Psychological Issues of Former Members of Restrictive Religious Groups by Jim Moyers
*Q & A on Islamic Fundamentalism
*www.blessedquietness.com a conservative Christian website, maintained by Steve van Natten
*Women Against Fundamentalism (UK)
*The Rise of Religious Violence
*Yahya Abdul Rahman's Take On Fundamentalists And Fundamentalism
*Roots of Fundamentalism Traced to 16th Century Bible Translations, Harvard University, November 7, 2007.
* The Fundamentalist Distortion of the Islamic Message by Syed Manzar Abbas Saidi, published in Athena Intelligence Journal
* Fundamentalism linked to intimate partner violence
* Evangelicalism – Fundamentalism; What Is The Difference?
* Admiel Kosman, Between Orthodox Judaism and nihilism: Reflections on the recently published writings of the late Rabbi Shimon Gershon Rosenberg, Haaretz, Aug.17, 2012.


বিষয়শ্রেণী:রাজনৈতিক মতাদর্শ
বিষয়শ্রেণী:সবিচার চিন্তনের প্রতিবন্ধকতা
মোহাম্মদ ইব্রাহিম

**মোহাম্মদ ইব্রাহিম** নামটি দিয়ে বোঝানো হতে পারে -

* মোহাম্মদ ইব্রাহিম (বিচারপতি), বাঙালি আইনজীবী, রাজনীতিবিদ, বিচারক ও শিক্ষাবিদ ছিলেন
* মোহাম্মদ ইব্রাহিম (চিকিৎসক) (১৯১১–১৯৮৯), বাংলাদেশী চিকিৎসক ও বাংলাদেশ ডায়াবেটিক সমিতির প্রতিষ্ঠাতা
* মুহাম্মদ ইব্রাহিম (পদার্থবিজ্ঞানী), বাংলাদেশী পদার্থবিজ্ঞানী, বিজ্ঞান লেখক
* মুহাম্মদ ইব্রাহিম (১৩তম মুঘল সম্রাট) (১৭০৩–১৭৪৬), ১৩তম মুঘল সম্রাট
* মোহাম্মদ ইব্রাহিম (বীর প্রতীক, ১৯৯১-এ মৃত্যু) (?–১৯৯১), বীর প্রতীক খেতাবপ্রাপ্ত মুক্তিযোদ্ধা
* মোহাম্মদ ইব্রাহিম (বীর প্রতীক, ২০০৭-এ মৃত্যু) (?–২০০৭), বীর প্রতীক খেতাবপ্রাপ্ত মুক্তিযোদ্ধা
* মোহাম্মদ ইব্রাহিম (বীর বিক্রম) (১৯৩৫–২০০৯), বীর বিক্রম খেতাবপ্রাপ্ত মুক্তিযোদ্ধা
* মোহাম্মদ ইব্রাহিম (ফুটবলার), একজন বাংলাদেশী ফুটবলার যিনি মধ্যমাঠের খেলোয়াড় (মিডফিল্ডার) হিসেবে খেলেন
* মুহাম্মদ ইব্রাহিম (পণ্ডিত), বাঙালি আলেম ও রাজনীতিবিদ

## আরও দেখুন
* মুহম্মদ ইবরাহিম (সচিব), বাংলাদেশের সচিব
বেলি ফুল

**বেলি**, **মল্লি** বা **বেল** (), (বৈজ্ঞানিক নাম: *Jasminum sambac*) হলো *[[Jasminum|জেসমিন]]* গণের এক প্রকারের সুগন্ধি সাদা ফুল। এর আরেক নাম মল্লিকা। এই প্রজাতির গাছের উচ্চতা এক মিটার হতে পারে। এদের কচি ডাল রোমশ। পাতা একক, ডিম্বাকার, ৪-৮ সেমি লম্বা হয়। পাতা গাঢ়-সবুজ এবং মসৃণ। গ্রীষ্ম ও বর্ষায় একটি থোকায় কয়েকটি ফুল ফোটে। ফুলের আকার ও গড়ন অনুসারে কয়েকটি জাত আছে।

**<big>জাত</big>**

তিন জাতের বেল ফুল দেখা যায়। যথা:

১। সিঙ্গেল ধরনের ও অধিক গন্ধযুক্ত।

২। মাঝারি আকার ও ডবল ধরনের।

৩। বৃহদাকার ডবল ধরনের।

**<big>বংশবিস্তার</big>**

বেল ফুল গুটি কলম, দাবা কলম ও ডাল কলম পদ্ধতির মাধ্যমে বংশবিস্তার করা হয়।

**<big>চাষ পদ্ধতি</big>**

বেলে মাটি ও ভারী এঁটেল মাটি ব্যতীত সব ধরনের মাটিতে বেল ফুল চাষ করা যায়। জমিতে জল সেচ ও জল নিকাশের ব্যবস্থা থাকা ভালো। জমি ৪-৫টি চাষ ও মই দিয়ে ঝুরঝুরা ও সমান করতে হবে। জমি তৈরির সময় জৈব সার, ইউরিয়া, ফসফেট এবং এমপি প্রয়োগ করতে হবে। প্রায় ১ মিটার অন্তর চারা রোপণ করতে হবে। চারা লাগনোর পর ইউরিয়া প্রয়োগ করে পানি সেচ দিতে হবে।শীতকালে ছেঁটে দেয়া লাগে এবং টবেও ভালোভাবে জন্মানো যায়।

**<big>ব্যবহার</big>**

আলংকরিক হিসেবে বেল ফুলের ব্যবহার ব্যাপক। মূলত ফুলের তোড়া ও মালা তৈরিতে এর গুরুত্বপূর্ণ ব্যবহার বিস্তৃত। বেলফুলের তেল বেশ সুপরিচিত ও এটি তেল তৈরিতে ব্যবহৃত হয়।

## চিত্রাশালা

চিত্র:বেলি ফুল.jpg|খুবই সুগন্ধময় একটি ফুল
চিত্র:JasminumSambac2.jpg|বেল ফুল
চিত্র:Arabian jasmine (বেলি ফুল).JPG|Arabian jasmine (বেল ফুল), Kolkata, West Bengal, India
চিত্র:Arabian jasmine (Jasminum sambac) buds captured in morning.jpg|বেল ফুলের কুঁড়ি
চিত্র:ফুল ২০১০.jpg|কুঁড়ি সহ বেলি ফুল 


## তথ্যসূত্র

## বহিঃসংযোগ

বিষয়শ্রেণী:ফুল
বিষয়শ্রেণী:বাংলাদেশের ফুল
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:নেপালের উদ্ভিদ
বিষয়শ্রেণী:চীনের উদ্ভিদ
বিষয়শ্রেণী:শ্রীলঙ্কার উদ্ভিদ
বিষয়শ্রেণী:পাকিস্তানের উদ্ভিদ
বিষয়শ্রেণী:ইন্দোনেশিয়ার উদ্ভিদ
বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:ইন্দোনেশিয়ার জাতীয় প্রতীক
বিষয়শ্রেণী:ফিলিপাইনের জাতীয় প্রতীক
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
বিষয়শ্রেণী:এশিয়ার উদ্যান উদ্ভিদ
ক্রিপটিক ফেইট

**ক্রিপটিক ফেইট** (*Cryptic Fate*) বাংলাদেশের একটি হেভী মেটাল ব্যান্ড। ১৯৯০-এর দশকের শুরুতে ক্রিপটিক ফেইট ব্যান্ডটি গঠিত হয়। ১৯৮০-এর দশকের ক্ল্যাসিক ব্যান্ডগুলোর মাধ্যমে তারা শুরুতে অনুপ্রাণিত হলেও পরে তাদের শব্দ আরো পরিপক্ব ও অদ্বিতীয় হয়ে ওঠে ও শুরুর অনুপ্রেরণার ছাপটা কাটিয়ে ওঠে। হেভি মেটাল ধারাকে অনুসরণ করে ১৯৯৪ সালে তাদের ১ম স্টুডিও অ্যালবাম এন্ডস আর ফরএভার অ্যালবাম বের হয়, যা পুরোপুরি ইংরেজিতে ছিল। ২০০১ সালে তাদের ২য় স্টুডিও অ্যালবাম শ্রেষ্ঠ বের হয়, যা ছিল একটি কনসেপ্ট অ্যালবাম বাংলাদেশের মুক্তিযুদ্ধকে নিয়ে। ২০০৬ সালে তাদের ৩য় স্টুডিও অ্যালবাম দানব বের হয়। এই অ্যালবামের গানগুলো পুরোপুরি ভিন্ন ধাঁচের ও তাদের প্রাথমিক ধারার গান থেকে সম্পূর্ণ আলাদা। মনেই হবে না যে একই ব্যান্ডের গান।

## ডিস্কোগ্রাফি
* এন্ডস আর ফরএভার (১৯৯৪)
* শ্রেষ্ঠ (২০০১)
* দানব (২০০৬)
* নয় মাস (২০২৪)

## লাইন-আপ
গীটার - ফারহান

গীটার - সারফারাজ

ভোকাল/বেজ - সাকিব

ড্রামার - রায়েফ আল হাসান রাফা

## বহিঃসংযোগ
* https://web.archive.org/web/20110726155041/http://ekuul.com/music/lyrics/cryptic-fate.html
* https://web.archive.org/web/20110708205930/http://www.crypticfate.com/
* http://www.metal-archives.com/band.php?id=19414

বিষয়শ্রেণী:হেভি মেটাল সঙ্গীত দল
বিষয়শ্রেণী:বাংলাদেশী সঙ্গীত দল
বিষয়শ্রেণী:বাংলাদেশের সঙ্গীত
বিষয়শ্রেণী:বাংলা ব্যান্ড
বিষয়শ্রেণী:১৯৯৩-এ প্রতিষ্ঠিত সঙ্গীত দল
বিষয়শ্রেণী:সাঙ্গীতিক কুয়োটেট
বিষয়শ্রেণী:১৯৯৩-এ বাংলাদেশে প্রতিষ্ঠিত